
Prot. n. 200/70 


DECRETUM 

Professionis ritus, quo religiosi, consilia evangelica am- 
plectentes, Deo se devovent, instauratus est ad mentem 
Constitutionis de sacra liturgia. Vita Deo sacrata religionis 
vinculis, magno in honore semper fuit apud Ecclesiam, quae 
professionem religiosam usque a primis saeculis sacris riti¬ 
bus exornavit. Concilii Vaticani II Patres in Constitutione 
de sacra liturgia praeceperunt ut conficeretur ritus profes¬ 
sionis religiosae et renovationis votorum, qui ad maiorem 
unitatem, sobrietatem dignitatemque conferret et ab iis qui 
professionem vel votorum renovationem intra Missam per¬ 
agerent, salvo iure particulari, assumeretur (art. 80 ). 

Cui praecepto obsecutum, Consilium ad exsequendam 
Constitutionem de sacra liturgia hunc Ordinem professio¬ 
nis religiosae apparavit, quem Summus Pontifex Paulus VI 
Auctoritate Sua Apostolica approbavit, Rituali Romano in¬ 
seruit evulgarique iussit. Quapropter haec Sacra Congrega¬ 
tio pro Cultu Divino, de speciali mandato eiusdem Summi 
Pontificis illum promulgat. 

Conferentiae Episcopales, si casus fert per Commissiones 
Mixtas plurium Nationum eiusdem linguae, collatis consiliis 
cum Coetibus Superiorum, qui in singulis Nationibus reli¬ 
giosorum incepta ordinant atque componunt, curent ut huius 
ritus interpretationes populares diligenter fiant. 

DECRETUM 


Instituta religiosa autem, cum professionis ritus unius¬ 
cuiusque familiae religiosae naturam atque spiritum expri¬ 
mere debeat, hunc Ordinem ita aptent ut indolem suam per¬ 
spicue ostendat et ad hanc Sacram Congregationem confir¬ 
mandum quam primum mittant. 

Contrariis quibuslibet minime obstantibus. 

Ex aedibus Sacrae Congregationis pro Cultu Divino, die 
2 februarii 1970, in festo Praesentationis Domini. 


Benno Card. Gut 
P raefectus 


A. BUGNINI 
a Secretis 



PRAENOTANDA 


I. De professionis religiosa natura et vi 

1. Sacris religionis vinculis, multi fideles, a Deo vocati, Domini 
servitio hominumque bono consecrantur et Christum Iesum pressius 
sequi nituntur, evangelica observantes consilia. 1 Quo fit ut Baptismi 
gratia uberiores in eis afferat fructus. 2 

2. Pia Mater Ecclesia magno in honore semper habuit vitam reli¬ 
giosam quae, Spiritu Sancto duce, saeculorum decursu varias induit 
formas; 3 ad dignitatem status canonici eam erexit; complures fami¬ 
lias religiosas probavit, quas prudentibus custodit legibus. 4 

Ipsa enim Ecclesia profitentium vota suscipit, prece sua publica 
eis auxilia et gratiam a Deo impetrat, eos Deo commendat eisque 
spiritualem benedictionem impertitur, oblationem eorum Sacrificio 
eucharistico adsocians. 5 


II. De ritibus qui vitae religiosae gradus comitantur 

3. Gradus per quos religiosi Deo et Ecclesiae se devovent, sunt: 
novitiatus, prima professio vel alia sacra ligamina, professio per¬ 
petua. Quibus, secundum Institutorum constitutiones, adnectitur 
renovatio votorum. 

4 . Novitiatus, a quo vita religiosa incipit, 6 experimenti tempus 
est tum novitio cum eius familiae religiosae. Initio novitiatus ritum 
peragere praestat, quo Dei gratia impetretur ut eius finis peculiaris 


1 Cf. Cone. Vat. II, Const. dogm. de Ecclesia Lumen gentium, n. 43; Decr. de ac¬ 
commodata renovatione vitae religiosae Perfectae caritatis, n. 1. 

2 Cf. Cone. Vat. II, Const. dogm de Ecclesia Lumen gentium, n. 43. 

3 Cf. Cone. Vat. II, Const. dogm. de Ecclesia Lumen gentium, n. 43; Decr. de 
accommodata renovatione vitae religiosae Perfectae caritatis, n. 1. 

4 Cf. Cone. Vat. II, Const. dogm. de Ecclesia Lumen gentium, n. 45; Decr. de 
accommodata. renovatione vitae religiosae Perfectae caritatis, n. 1. 

5 Cf. Cone. Vat. II, Const. dogm. de Ecclesia Lumen gentium, n. 45. 

6 Cf. S. Congr. pro Religiosis et Institutis saecularibus, Instructio Renovationis 
causam, 6 ianuarii 1969, n. 13. 

attingatur. Hic ritus, sua ipsius natura, sobrius esse debet atque ex¬ 
peditus, sodalium coetui reservatus. Fieri autem debet extra Missam. 

5. Sequitur prima professio, qua novitius votis temporalibus 
coram Deo et Ecclesia se consilia evangelica secuturum promittit. 
Votorum temporalium emissio fieri potest intra Missam, nulla tamen 
peculiari sollemnitate. Primae professionis ritus cum aliorum vitae reli¬ 
giosae insignium tum habitus traditionem providet, secundum anti¬ 
quissimam consuetudinem habitus tradendi expleto probationis tem¬ 
pore: habitus enim signum est consecrationis. 7 

Sicubi promissio vel alius generis vincula professionis locum te¬ 
nent, 8 ritus opportune fit in congrua actione liturgica veluti in litur- 
gia verbi aut in hora divini Officii, Laudibus et Vesperis praesertim 
aut, si adiuncta expostulant, in ipso Sacrificio eucharistico. 

6 . Legitimo temporis spatio exacto, emittitur professio perpetua, 
qua religiosus Dei et Ecclesiae servitio in perpetuum mancipatur. 
Professione autem perpetua repraesentatur Christus cum sponsa Ec¬ 
clesia indissolubili vinculo coniunctus. 9 

Professionis perpetuae ritus convenienti sollemnitate, sodalium 
religiosorum populique concursu intra Missam peropportune persol¬ 
vitur. 10 Hae sunt eius partes: 

a) Professurorum appellatio aut postulatio, quae tamen pro 
opportunitate omitti potest. 

b) Homilia seu allocutio, qua populus et professuri de vitae reli¬ 
giosae bono admonentur. 

c) Interrogationes, quibus Celebrans aut Superior ex professu¬ 
ris quaerit num ad Deo se devovendos et perfectam sectandam cari¬ 
tatem, secundum regulam suae familiae religiosae, sint parati. 

d) Supplicatio litanica, qua oratio ad Deum Patrem dirigitur et 
sanctissimae Virginis Mariae omniumque Sanctorum intercessio exqui¬ 
ritur. 

e) Professionis emissio, quae fit coram Ecclesia, legitimo Insti¬ 
tuti Superiore, testibus populoque. 

f) Sollemnis benedictio seu consecratio professorum, qua Mater 
Ecclesia professionem religiosam consecratione liturgica confirmat, 


7 Cf. Cone. Vat. II, Decr. de accommodata renovatione vitae religiosae Perfectae 
caritatis, n. 17. 

8 Cf. Cone. Vat. II, Const. dogm. de Ecclesia Lumen gentium, n. 44; S. Congr. 
pro Religiosis et Institutis saecularibus, Instructio Renovationis causam, 6 ianuarii 
1969, nn. 2, 7. 

9 Cf. Cone. Vat. II, Const. dogm. de Ecclesia Lumen gentium, n. 44. 

10 Cf. Cone. Vat. II, Const. de sacra liturgia Sacrosanctum Concilium, n. 80. 

Patrem caelestem exorans ut Sancti Spiritus dona super professos 
abundanter effundat. 

g) Professionis insignium traditio, si familiae religiosae consue¬ 
tudo expostulat, quibus perpetua Deo dicatio exterius significatur. 

7. Apud quasdam familias religiosas, statutis temporibus, secun¬ 
dum constitutiones vota renovantur. 

Haec renovatio intra Missam fieri potest, absque tamen sollem¬ 
nitate, praesertim si vota saepius vel quotannis renovantur. 

Ad illam tantum renovationem votorum, cui iuris vis inest, ritus 
liturgicus pertinet. Tamen, apud nonnullas familias religiosas mos 
invaluit vota renovandi pietatis causa. Multis modis hoc peragi potest; 
verum haud commendanda est consuetudo intra Missam publice 
agendi quod privatae devotionis est. Si autem opportunum videtur 
vota publice renovare peculiaribus diebus anniversariis, exempli 
gratia xxv vel L anno religionis, adhiberi potest ritus renovationis 
votorum, aptatis aptandis. 

8. Hi ritus, cum ali alia sit indoles, suam quisque celebrationem 
requirunt ideoque rituum coacervatio in eadem actione liturgica 
omnino vitanda est. 


III. De Missa in ritu professionis religiosa adhibenda 

9. Quoties professio religiosa, perpetua praesertim, intra Missam 
celebratur, convenienter dicitur una ex Missis ritualibus « in die pro¬ 
fessionis religiosorum », quae sunt in Missali Romano aut in Propriis 
Missarum legitime probatis. Occurrente vero sollemnitate vel domi¬ 
nica temporis Adventus, Quadragesimae, Paschae dicitur Missa de die, 
servatis, pro opportunitate, formulis propriis in prece eucharistica 
et in benedictione finali. 

10 . Cum autem liturgia verbi celebrationi professionis aptata 
magnam vim habeat ad vitae religiosae naturam et munera illustranda, 
quando Missa « in die professionis religiosorum » prohibetur, unam 
lectionem sumere licet ex iis quae in peculiari lectionario recensentur; 
praeterquam in Triduo sacro, in sollemnitatibus Nativitatis Domini, 
Epiphaniae, Ascensionis, Pentecostes et Ss.mi Corporis et Sanguinis 
Christi vel in aliis sollemnitatibus de praecepto servandis. 

11 . Ad Missam ritualem « in die professionis religiosorum » cele¬ 
brandam, sacrae vestes coloris albi adhibentur. 

IV. De aptationibus quae singulis Institutis competunt 

12 . Normae ad initiationis ritum peragendum (nn. 1-13) obliga¬ 
toriae non sunt, nisi contrarium aperte dicatur (ex. gr. de ritu semper 
extra Missam persolvendo, n. 2) aut res ad intimam ritus naturam 
pertineat (ex. gr. norma ut ritus sit simplex atque expeditus, n. 3). 

13 . Ritibus professionis temporalis, professionis perpetuae, reno¬ 
vationis votorum uti debent omnes qui professionem religiosam intra 
Missam emittunt vel renovant, nisi iure particulari fruantur. 11 

14 . Praestat tamen ut familiae religiosae ritum convenienter aptent, 
quo uniuscuiusque Instituti naturam et spiritum melius referat ac 
reddat. Ad hoc singulis Institutis facultas datur ritum aptandi, actis 
ab Apostolica Sede recognoscendis. 

In professionis ritu aptando haec praesertim serventur: 

a) Ritus collocetur immediate post evangelium. 

b) Partium distributio minime perturbetur. Nihil vero obstat 
quominus quaedam partes omittantur vel aliae similis naturae in 
earum locum substituantur. 

c) Discrimen liturgicum inter professionem perpetuam et pro¬ 
fessionem temporalem vel renovatam accurate servetur, nullam alte¬ 
rius peculiarem partem in alteram inducendo. 

d) Ut suo loco dicitur, multae formulae ritus professionis com¬ 
mutari possunt, immo debent ut natura et spiritus Instituti ex illis 
emineat. Cum Rituale Romanum plures exhibet formulas ad libitum, 
Ritualia particularia possunt alias formulas eiusdem generis adicere. 

15 . Quoniam professio « coram sanctissimo Sacramento » ante 
ipsam Communionem cum recto liturgiae sensu minus congruit, hic 
ritus prohibetur quominus posthac a novis familiis religiosis assu¬ 
matur. Institutis autem quae, iure particulari, eum adhibent suadetur 
ut eo uti desinant. 

Item religiosi omnes qui particulari ritu utuntur, admonentur 
ut, sepositis iis quae principiis instauratae liturgiae aperte con¬ 
tradicunt, purioribus liturgiae formis adhaereant easque sectentur. 
Hac ratione sobrietas illa obtinebitur necnon dignitas et maior unitas 
hac in re tantopere commendatae. 12 


11 Cf. Cone. Vat. II, Const. de sacra liturgia Sacrosanctum Concilium , n. 80. 

12 Cf. Cone. Vat. II, Const. de sacra liturgia Sacrosanctum Concilium, n. 80. 

CAPUT 1 


NORMLE AD INITIATIONIS VIT^E RELIGIOSAE 
RITUM PERAGENDUM 


1. Die quo novitiatus canonicus incipit ritum peragere praestat 
ad Dei gratiam impetrandam, qua finis peculiaris ipsius attingatur. 

2. Initiationis ritus ne intra Missam peragatur prohibetur. 

3. Ritus sit admodum simplex, sobrius, fratrum coetui tantum ser¬ 
vatus. 

4. In ritus textibus omnia vitentur quae novitiorum libertatem 
quodammodo minuere videantur aut verum novitiatus seu experi¬ 
menti sensum obumbrent. 

5. Ad hunc ritum peragendum aula capitularis vel alius similis 
locus convenienter deligitur. Si autem necessarium videtur, ritus in 
sacello peragi potest. 


Descriptio ritus 

Initiationis ritus convenienter inseritur peculiari verbi Dei cele¬ 
brationi, quae naturam vitae religiosae et indolem Instituti illustret. 

Ritus initiales 

6 . Ritus opportune incipit salutatione Superioris vel cantu psalmi 
aliusve apti hymni. 

7. Deinde Superior ex postulantibus quaerit quid petant his vel 
similibus verbis: 

Filii (fratres) dilectissimi, 
quid petitis a nobis? 

Postulantes omnes simul his vel similibus verbis respondent: 

Ut conversationem vestram experientes, 
a vobis probemur, 
et ad perfectam Christi sequelam 
in hac familia N. admitti mereamur. 

Superior respondet: 

Dominus auxilietur vobis. 

Omnes: 

Amen. 

8. Si placet, omissa interrogatione, postulatio fieri potest hoc 
modo: unus ex postulantibus, pro omnibus, ad Superiorem et com¬ 
munitatem conversus dicit haec verba: 

Misericordia Dei compulsi, 

huc venimus ad conversationem experiendam vestram; 
docete nos, rogamus, Christum crucifixum sequi, 
pauperes, oboedientes castosque vivere; 
orationi instare, paenitentiam exercere, 

Ecclesiae cunctlsque hominibus deservire, 
voblscum cor unum esse et animam unam. 

Adiuvate nos ut Evangelii praecepta 
omni vitae hora explicemus; 

Regulam vestram discamus 
legemque fraternae dilectionis servemus. 

Vel similia dicit verba ex ipsorum postulantium cordibus ac 
mentibus prompta. 

Superior respondet his vel similibus verbis: 

Misericors Deus gratia vos foveat sua 
et divinus Magister lumen praestet nobis. 

Omnes: 

Amen. 

9. Expleta interrogatione vel postulatione, Superior dicit: 

Oremus. 

Deus, sanctae vocationis largitor, 

famulorum tuorum N. N. supplicationes benignus exaudi, 
qui nostrae cupiunt aggregari familiae; 

et concede propitius, 
ut communis vita 

in mutuam convertatur dilectionem. 

Per Christum Dominum nostrum. 

Omnes: 

Amen. 

Sacra verbi Dei celebratio 

10 . Tum leguntur sacrarum Scripturarum apti textus, congruen¬ 
tibus interiectis responsoriis (cf. nn. 91-136). 

11 . Quibus peractis, Superior fratrum coetum et postulantes ad- 
loquitur de vitae religiosae natura atque Instituti indole vel aptum 
Regulae capitulum legit. 

Conclusio ritus 

12 . Ritus laudabiliter concluditur oratione universali seu fidelium 
et oratione dominica, ad quam adici potest apta prex, ex. gr.: 

Deus, vocationis auctor et largitor, 
famulos tuos supplicantes intuere benignus; 
et fac ut hi fratres, 

qui nostram cupiunt conversationem experiri, 
divinam voluntatem agnoscant 
nosque in tuo confirmemur servitio. 

Per Christum Dominum nostrum. 

Omnes: 

Amen. 

13 . Postea Superior novitios nuper receptos Magistro tradit eos- 
que una cum sodalibus fraterne salutat secundum familiae religiosae 
consuetudinem. Interea canitur aptus hymnus vel canticum laudis. 



CAPUT II 


RITUS PROFESSIONIS TEMPORALIS 
INTRA MISSAM PERAGENDUS 


14 . Ritus, qui hoc capite describitur, intra Missam peragitur; illi 
tantum religiosi qui, novitiatu feliciter expleto, primam professionem 
emittunt, eo uti possunt (cf. Praen., n. 5).* 

15 . Dicitur Missa liturgiae diei respondens aut Missa ritualis in 
die primae professionis religiosorum, iuxta rubricas (cf. Praen., n. 9). 

16 . In Institutis clericalibus Superior, qui professionem recipit, 
Sacrificio eucharistico recte praeest. In Institutis vero laicalibus, op¬ 
portuno presbyterii loco sedes paretur pro Superiore, sodalium pro¬ 
fessionem recepturo. 

17 . Professio religiosa de more fit ad sedem; quae, si adiuncta 
expostulant, opportune paratur ante altare; in presbyterio scamna 
pro religiosis professuris sic disponantur ut tota actio liturgica a 
fidelibus bene conspici possit. 

18 . Panis et vinum saccandum, ea parentur copia, quae sufficiat 
ministris, profitentibus eorumque parentibus, propinquis, confra- 
tribus. Ideoque si unus adhibetur calix congruentis sit capacitatis. 

19 . Praeter ea quae pro Missae celebratione necessaria sunt, haec 
parentur: a) Rituale professionis religiosae; b) habitus, si familia 
religiosa in prima professione suis alumnis eos tradere statuerit 
(cf. Praen., n. 5); c) liber Regulae vel Constitutionum ceteraque reli¬ 
giosae professionis insignia, quae ex lege vel consuetudine sint tra¬ 
denda. 


Ritus introitus 

20. Populo ac sodalium conventu congregato omnibusque rite 
dispositis, incedit processio per ecclesiam ad altare, dum schola 
cum populo cantat introitum Missae. Processio fit more solito, cui 
laudabiliter intersunt professuri, comitante Magistro et, in Institutis 
laicalibus, Superiore ipso. 


* Qui autem post novitiatum simplici promissione aut aliis vinculis obligantur, 
peculiarem ritum pp. 95-108 descriptum, adhibebunt. 

21. Cum ad presbyterium pervenerint, facta altari debita reve¬ 
rentia, omnes locis sibi designatis se disponunt; tum prosequitur 
Missa. 


Liturgia verbi 

22. In liturgia verbi omnia fiunt more solito, praeter haec: 

a) lectiones vel e Missa diei vel e textibus, qui nn. 91-136 propo¬ 
nuntur, sumi possunt (cf. Praen., nn. 9-10); 

b) Symbolum non dicitur, etiamsi rubricis liturgiae diei praescri¬ 
bitur. 


Professio religiosa 

Appellatio vel postulatio 

23. Dicto evangelio Celebrans et populus sedent, professuri vero 
stant. Tunc, si placet aut adiuncta expostulant, Diaconus vel novi- 
tiorum Magister nominatim professuros vocat, qui respondent: 

Adsum 

vel alio modo, secundum consuetudinem familiae religiosae vel loci.. 

24. Deinde Celebrans his vel similibus verbis professuros inter¬ 
rogat: 

Fratres (filii) dilectissimi, 

quid petitis a Deo 

et ab Ecclesia sancta eius? 

Professuri omnes simul respondent his vel similibus verbis: 

Misericordiam Domini 

et gratiam Ipsi perfectius deserviendi 

in vestra (hac) familia. 

Celebrans et omnes familiae religiosae sodales respondent: 

Deo gratias 

vel alio apto modo. 

25. Si placet, omissa appellatione atque Celebrantis interrogatione, 
fieri potest postulatio, ex. gr. hoc modo: unus ex professuris, stans, 

omnium nomine, ad Celebrantem (aut ad Superiorem) conversus, 
haec vel similia dicit verba: 

Nos N. N., cum misericordia Dei 
vestram noverimus Regulam 

et fraterne vobiscum probationis degerimus tempus, 
a te, Pater (Frater), humiliter poscimus 
ut Deo eiusque Regno nos devoveamus 
sanctam professionem in hac emittentes familia N. 

Celebrans et omnes familiae religiosae sodales respondent: 

Deo gratias 

vel alio apto modo. 


Homilia seu allocutio 

26. Tunc professuri quoque sedent et fit homilia seu allocutio, 
in qua opportune illustrantur cum lectiones biblicae tum professionis 
religiosae donum ac munus ad electorum sanctificationem atque Ec¬ 
clesiae totiusque humanae familiae bonum. 


Interrogationes 

27. Expleto sermone professuri surgunt; Celebrans eos inter¬ 
rogat num sint parati ad Deo se devovendos et perfectam sectan¬ 
dam caritatem secundum Regulam vel Constitutiones familiae reli¬ 
giosae. Quaestiones quae hic proponuntur commutari aut ex parte 
omitti possunt pro uniuscuiusque familiae religiosae indole ac natura. 

Celebrans interrogat: 

Filii (fratres) dilectissimi, 
quos aqua et Spiritus Deo sacravit 
vultis novo professionis religiosae titulo 
arctius Ipsi coniungi? 

Professuri omnes simul respondent: 

Volo. 

Celebrans: 

Vultis, ad Christum perfecte sequendum 
castitatem propter regnum caelorum custodire, 
voluntariam paupertatem amplecti, 
oboedientiae munus offerre? 

Professuri: 

Volo. 

28. Tunc Celebrans his vel similibus verbis eorum voluntatem 
confirmat, dicens: 

Quod Deus omnipotens 
concedat vobis per gratiam suam. 

Omnes: 

Arnen. 

Divinae gratiae expostulatio 

29. Deinde Celebrans divinum auxilium exposcit, dicens: 
Oremus. 

Et, pro opportunitate, omnes per aliquod temporis spatium silentio 
orant. Tunc: 

Respice, quaesumus, Domine, 
super hos famulos tuos, 
qui hodie coram Ecclesia, 
evangelica profitentes consilia, 
vitam tibi dicare contendunt; 
et miseratus concede 
ut eorum conversatio 
Nomen tuum glorificet 
et mysterio redemptionis inserviat. 

Per Christum Dominum nostrum. 

Omnes: 

Arnen. 

Professio 

30. Oratione expleta, duo sodales, si consuetudo familiae reli¬ 
giosae id postulat, stantes prope Celebrantem (aut Superiorem), 
speciali testium munere funguntur. Professuri singuli accedunt ad 
Celebrantem et legunt professionis formulam. 

Si autem professuri complures sunt, professionis formula ab 
omnibus simul recitari potest, a singulis vero concludenda est ver¬ 
bis « Sic promitto... » vel similibus, quae singulorum voluntatem 
aperte declarent. 

Emissa professione, religiosi ad locum suum redeunt ibique 
stant. 


Insignium professionis traditio 

31. Quibus expletis, novitiorum Magister et aliqui religiosi singulis 
professis sacrum habitum tradunt, quem ipsi sibi induunt vel in 
presbyterio vel alio apto loco. Interim schola, pro opportunitate, 
intonat antiphonam: 

Haec est generatio quaerentium Dominum, 
quaerentium faciem Dei Iacob 

cum Psalmo 23 vel alium congruentem cantum. Altero quoque ver¬ 
su repetitur antiphona; in fine psalmi non dicitur Gloria Patri sed 
antiphona. Si contingit autem ut sacri habitus traditio compleatur 
antequam psalmus integer decantatus sit, psalmus interrumpitur 
et repetitur antiphona. 

32. Deinde, ubi mos est, religiosi nuper professi, habitu religioso 
induti, accedunt ad Celebrantem (aut ad Superiorem), qui Regulae 
vel Constitutionum librum unicuique tradit his vel similibus verbis: 

Accipe nostrae (huius) familiae Regulam, 
ut eam fideliter servando 
perfectam caritatem attingas. 

Professus respondet: 

Arnen. 

Et, recepto libro, ad locum suum redit ibique stat. 

33. Si autem religiosi nuper professi sunt plures, aliave iusta de 
causa, Celebrans (aut Superior) Regulam eis tradit formulam reci¬ 
tans semel pro omnibus, his vel similibus verbis: 

Accipite nostrae (huius) familiae Regulam, 
ut eam fideliter servando, 
perfectam caritatem attingatis. 

Professi omnes simul respondent: 

Arnen. 

Et accedunt ad Celebrantem (aut ad Superiorem), qui eis Regulae vel 
Constitutionum librum tradit. Recepto libro, professi ad locum suum 
redeunt ibique stant. 

34. Si secundum leges vel consuetudines familiae religiosae alia 
professionis insignia tradenda sunt, hic tradantur silentio vel apta 
formula. In hac tamen re, decora sobrietas servanda est. 

35. Altera tradendi professionis insignia ratio decribitur nn. 137-139. 
Conclusio professionis ritus 

36. Ritus apte concluditur recitatione orationis universalis seu 
fidelium, ad quam adhiberi potest formula quae nn. 140-142 propo¬ 
nitur. 


Liturgia eucharistica 

37. Dum cantus ad offertorium canitur, nonnulli religiosi nuper 
professi ad altare opportune afferunt panem, vinum, aquam pro 
Sacrificio eucharistico. 

38. Si opportunum videtur, in hac Missa Celebrans pacem dat 
singulis religiosis nuper professis more consueto aut secundum loci 
vel familiae religiosae consuetudinem. 

39. Postquam Celebrans Corpus et Sanguinem Domini sumpsit, 
religiosi nuper professi ad altare accedunt communionem recepturi, 
quae sub utraque specie eis distribui potest. Post eos, parentes, 
propinqui, confratres eodem modo Eucharistiam sumere possunt. 



CAPUT III 


RITUS PROFESSIONIS PERPETUA 
INTRA MISSAM PERAGENDUS 


40 . Ad professionis ritum peragendum, quo religiosus Deo in 
perpetuum mancipatur, laudabiliter eligitur dies dominica aut sol¬ 
lemnitas Domino, beatae Mariae Virgini vel Sanctis qui in vita reli¬ 
giosa eminuerunt, dicata. 

41 . Ritus professionis perpetuae peragitur separatim a reliquis 
professionis ritibus (cf. Praen., n. 8). 

42 . Fideles de die atque hora tempestive certiores fiant, quo 
frequentiores accurrere possint. 

43 . Dicitur Missa liturgiae diei respondens aut Missa ritualis in 
die professionis perpetuae religiosorum, iuxta rubricas (cf. Praen., 
n. 9). 

44 . Ubi fieri potest nec utilitas Christi fidelium singularem cele¬ 
brationem omnium sacerdotum praesentium postulet, Missa conce¬ 
lebrata praeferatur, cui Superior sacerdos, sodalium professionem 
recepturus, recte praesit. 

45 . De more professio fit in ecclesia familiae religiosae. Si autem 
ob rationes pastorales aut ad vitae religiosae laudem et populi Dei 
aedificationem concursumque fovendum opportunum videtur, ritus 
in cathedrali vel paroeciali aliave insigni ecclesia congruenter per¬ 
solvitur. 

46 . Item, sicubi duo vel plures familiae religiosae in eodem Sacri¬ 
ficio eucharistico professionem emittere exoptant, professio in ca¬ 
thedrali vel paroeciali aliave insigni ecclesia opportune fit, Episcopo 
praesidente atque Superioribus Institutorum concelebrantibus. Ante 
suum quisque Superiorem professuri vota pronuntiabunt. 

47 . Ut ritus natura postulat, tota actio liturgica celebretur con¬ 
grua sollemnitate, at caveatur sumptuositas quae dedeceat pauper¬ 
tatem religiosam. 

48 . Professio religiosa de more fit ad sedem; ad participationem 
autem fidelium expediendam, sedes pro Celebrante opportune para¬ 
tur ante altare. In Institutis laicalibus, opportuno presbyterii loco 


RITUS PROFESSIONIS PERPETUA INTRA MISSAM PERAGENDUS 


23 


sedes paretur pro Superiore, sodalium professionem recepturo; 
in eodem presbyterio scamna pro religiosis professuris sic dispo¬ 
nantur, ut tota actio liturgica a fidelibus bene conspici possit. 

49 . Panis et vinum sacrandum, ea parentur copia, quae sufficiat 
ministris, profitentibus eorumque parentibus, propinquis, confra- 
tribus. Ideoque si unus adhibetur calix congruentis sit capacitatis. 

50 . Praeter ea quae pro Missae celebratione necessaria sunt, haec 
parentur: a) Rituale professionis religiosae; b) professionis religiosae 
insignia, si secundum leges vel consuetudines familiae religiosae sunt 
tradenda. 


Ritus introitus 

51 . Populo ac sodalium conventu congregato omnibusque rite 
dispositis, incedit processio per ecclesiam ad altare, dum schola cum 
populo cantat introitum Missae. Processio fit more solito, cui lauda¬ 
biliter intersunt professuri, comitante Magistro et, in Institutis laica- 
libus, Superiore ipso. Cum ad presbyterium pervenerint, facta altari 
debita reverentia, omnes locis sibi designatis se disponunt; tum pro¬ 
sequitur Missa. 


Liturgia verbi 

52 . In liturgia verbi omnia fiunt more solito, praeter haec: 

a) lectiones vel e Missa diei vel e textibus, qui nn. 91-136 proponun¬ 
tur, sumi possunt (cf. Praen., nn. 9-10); 

b) Symbolum non dicitur, etiamsi rubricis liturgiae diei praescri¬ 
bitur; 

c) item oratio fidelium omittitur. 


Professio religiosa 

Appellatio vel postulatio 

53 . Dicto evangelio, Celebrans et populus sedent; professuri vero 
stant. Tunc, si placet aut adiuncta expostulant, Diaconus vel Magister 
nominatim professuros vocat, qui respondent: 

Adsum 

vel alio modo secundum consuetudines familiae religiosae vel loci. 

54. Deinde Celebrans his vel similibus verbis professuros inter¬ 
rogat: 

Fratres (filii) dilectissimi, 
quid petitis a Domino 
et ab Ecclesia eius sancta? 

Professuri omnes simul respondent his vel similibus verbis: 

Ut in Domini servitio ac vestra familia 
usque ad mortem perseverare valeamus. 

Celebrans et omnes familiae religiosae sodales respondent: 

Deo gratias 
vel alio apto modo. 

55. Si placet, omissa appellatione atque Celebrantis interrogatione, 
fieri potest postulatio hoc modo: unus ex professuris stans, omnium 
nomine, ad Celebrantem (aut ad Superiorem) conversus, haec vel 
similia dicit verba: 

Nos N. N., cum misericordia Dei 

vitam Ipsi vinculis sacris dicatam 

in vestra noverimus communitate, 

a te, Pater (Frater), humiliter poscimus, 

ut professionem perpetuam 

in hac emittamus familia N. 

ad Dei laudem et Ecclesiae servitium. 

Celebrans et omnes familiae religiosae sodales respondent: 

Deo gratias 
vel alio apto modo. 

Homilia seu allocutio 

56. Tunc professuri quoque sedent et fit homilia seu allocutio, in 
qua opportune illustrantur cum lectiones biblicae tum professionis 
religiosae donum ac munus ad electorum sanctificationem atque Ec¬ 
clesiae totiusque humanae familiae bonum. 

Interrogationes 

57. Expleto sermone, professuri surgunt et Celebrans eos inter¬ 
rogat num sint parati ad Deo se devovendos et perfectam sectandam 
caritatem secundum Regulam vel Constitutiones familiae religiosae. 
Quaestiones quae hic ponuntur commutari aut ex parte omitti pos¬ 
sunt pro uniuscuiusque familiae religiosae indole ac natura. 

Celebrans interrogat dicens: 

Filii (fratres) dilectissimi, iam per baptismum 
peccato mortui ac Domino sacrati, 
vultis perpetuae professionis titulo 
intimius Deo consecrari? 

Professuri respondent omnes simul: 

Volo. 

Celebrans: 

Vultis, Dei adiuvante gratia, 
eandem vitam perfectae castitatis, 
oboedientiae et paupertatis, 

quam Christus Dominus eiusque Virgo Mater sibi elegerunt 
amplecti et in perpetuum servare? 

Professuri: 

Volo. 

Celebrans: 

Vultis, Evangelium studiose sectantes 
ac vestrae familiae Regulam custodientes, 
ad perfectam caritatem erga Deum et proximum 
constanter firmiterque contendere? 

Professuri: 

Volo. 

Celebrans: 

Vultis, Sancti Spiritus subveniente munere, 

in populi Dei servitium 

totam vitam generose impendere? 

Professuri: 

Volo. 

58. Pro familiis religiosis vitae contemplativae integre addictis 
convenienter additur: 

Celebrans: 

Vultis in solitudine ac silentio, 
in assidua prece et alacri paenitentia, 
in humili labore sanctisque operibus 
soli Deo vacare? 

Professuri: 

Volo. 

59. Interrogationibus expletis, Celebrans professurorum volun¬ 
tatem confirmat, dicens haec vel similia verba: 

Qui incepit in vobis opus bonum, 
ipse perficiat in diem Christi Iesu. 

Omnes: 

Arnen. 

Supplicatio litanica 

60. Deinde omnes surgunt. Celebrans stans, manibus iunctis, 
dicit conversus ad populum: 

Oremus, fratres dilectissimi, 

Deum Patrem omnipotentem, 
ut super hos famulos, 

quos ad perfectam Christi sequelam vocavit, 
benedictionis suae gratiam clementer effundat 
eosque in sancto proposito 
benigna pietate confirmet. 

Diaconus admonet: 

Flectamus genua. 

Mox Celebrans ante sedem suam genua flectit; professuri vero, 
secundum loci aut familiae religiosae consuetudinem, vel procumbunt 
vel genua flectunt; ceteri autem genua flectunt. 

62. Tunc cantores Litanias ritus professionis religiosae canunt, 
omnibus respondentibus. In his Litaniis alterutra petitio, quae eadem 
littera signatur, omitti potest. Apto autem loco inseri possunt invoca¬ 
tiones eorum Sanctorum, qui a familia religiosa vel a populo peculiari 
veneratione coluntur, necnon, pro opportunitate, aliae addi petitiones. 

Kyrie, eleison. 

Kyrie, eleison. 

Christe, eleison. 

Christe, eleison. 


Kyrie, eleison. 



Kyrie, eleison. 



Sancta Maria, Mater Dei, 

ora 

pro nobis 

Sancte Michael, 

ora 

pro nobis 

Sancti Angeli Dei, 

* orate 

pro nobis 

Sancte Ioannes Baptista, 

ora 

pro nobis 

Sancte Ioseph, 

ora 

pro nobis 

Sancti Petre et Paule, 

orate 

pro nobis 

Sancte Ioannes, 

ora 

pro nobis 

Sancta Maria Magdalena, 

ora 

pro nobis 

Sancti Stephane et Laurenti, 

orate 

pro nobis 

Sancta Agnes, 

ora 

pro nobis 

Sancte Basili, 

ora 

pro nobis 

Sancte Augustine, 

ora 

pro nobis 

Sancte Benedicte, 

ora 

pro nobis 

Sancte Bernarde, 

ora 

pro nobis 

Sancti Francisce et Dominice, 

orate 

pro nobis 

Sancte Ignati de Loyola, 

ora 

pro nobis 

Sancte Vincenti de Paul, 

ora 

pro nobis 

Sancte Ioannes Bosco, 

ora 

pro nobis 

Sancta Catharina Senensis, 

ora 

pro nobis 

Sancta Teresia de Avila, 

ora 

pro nobis 

Omnes Sancti et Sanctae Dei, 

orate 

pro nobis 

Propitius esto, 

Ab omni malo, 

Ab omni peccato, 

A morte perpetua, 

Per incarnationem tuam, 

Per mortem et resurrectionem tuam, 
Per effusionem Spiritus Sancti, 
Peccatores, 

a) Ut Ecclesiae vitam, 

famulorum tuorum oblatione et 
apostolatu, 

uberiorem praestare digneris, 

a) Ut in famulo tuo Papa nostro N. 
ceterisque Episcopis 

Sancti Spiritus dona 
in dies adaugere digneris, 

b) Ut religiosorum vitam et operam 
ad humanae societatis profectum or¬ 
dinare digneris, 

b) Ut universos homines 

ad vitae christianae plenitudinem 
ducere digneris, 

c) Ut in omnibus familiis tibi dicatis 
Christi caritatem et Fundatorum 

spiritum 

conservare et augere digneris, 

c) Ut omnes qui evangelica profitentur 

consilia 

operi Redemptionis plenius adso- 
ciare digneris, 

d) Ut horum famulorum parentes 
pro munere quod tibi obtulerunt 
caelestibus donis locupletare di¬ 
gneris. 


libera nos, Domine 
libera nos, Domine 
libera nos, Domine 
libera nos, Domine 
libera nos, Domine 
libera nos. Domine 
libera nos, Domine 
te rogamus, audi nos 


te rogamus, audi nos 


te rogamus, audi nos 


te rogamus, audi nos 


te rogamus, audi nos 


te rogamus, audi nos 


te rogamus, audi nos 


te rogamus, audi nos 

e) Ut hos famulos tuos 

Christo, primogenito in multis fra¬ 
tribus, 

in dies conformare digneris, 
e) Ut his famulis tuis 

perseverantiae virtutem donare di¬ 
gneris, 

e) Ut hos famulos tuos, fratres nostros, 
benedicere, 
et sanctificare 
et consecrare digneris, 

Iesu, Fili Dei vivi, 

Christe, audi nos. 

Christe, audi nos. 

Christe, exaudi nos. 

Christe, exaudi nos. 

63. Deinde Celebrans tantum surgit et, iunctis manibus, dicit: 

Annue, quaesumus, Domine, 
precibus populi supplicantis 
et caelesti gratia 

famulorum tuorum corda dispone, 

ut sacranda tibi pectora 

Sancti Spiritus ignis 

ab omni culparum labe purificet 

et caritatis ardore vehementer accendat. 

Per Christum Dominum nostrum. 

Omnes: 

Arnen. 

Diaconus: 

Levate. 

Et omnes surgunt. 


te rogamus, audi nos 
te rogamus, audi nos 


te rogamus, audi nos 
te rogamus, audi nos 

Professio 

64. Supplicatione litanica expleta, duo sodales iam professi, pro 
familiae religiosae consuetudine, ad sedem Celebrantis (aut Superio¬ 
ris) accedunt et, stantes, speciali testium munere funguntur. Pro¬ 
fessuri singuli accedunt ad Celebrantem (aut Superiorem) et legunt 
professionis formulam, quam sua ipsorum manu opportune antea 
scripserunt. 

65. Deinde professus laudabiliter ad altare se confert atque in illo 
schedulam professionis deponit; tum, si commode fieri potest, pro¬ 
fessionis instrumenta signat super ipso altari. Quo facto, redit ad 
locum sibi adsignatum. 

66. Quibus expletis, professi, stantes, canere possunt, pro familiae 
religiosae moribus, antiphonam vel alium cantum, qui modo lyrico 
sensum donationis et gaudii exprimat, ex. gr.: 

Suscipe me, Domine, 
secundum eloquium tuum et vivam; 
et non confundas me 
ab exspectatione mea. 

Sollemnis benedictio seu consecratio professi 

67. Tum religiosi nuper professi genua flectunt et Celebrans, ex¬ 
tensis manibus ante pectus, dicit benedictionis precem Deus, omnis 
sanctitatis fons et origo, in qua verba inter uncos posita, pro oppor¬ 
tunitate, omittere potest, vel precem Deus, per quem Ecclesia tua 
sanctificata virescit, quae n. 143 invenitur. 

Deus, omnis sanctitatis fons et origo, 
homines a te creatos ita dilexisti 
ut divinae naturae consortes efficeres; 
quod tuae bonitatis consilium 
nec Adae peccatum exstinguere 
nec mundi crimina valuerunt mutare. 

Etenim temporum primordiis 
nobis Abelem praebuisti 
innocentis conversationis exemplar; 
ex dilecta autem Hebraeorum plebe 

sanctos deinceps viros provide suscitasti 
omnique virtute praeclaras mulieres, 
in quibus Sion eminet Filia, 
sanctissima semper Virgo Maria, 
cuius de castis visceribus 

Verbum tuum pro mundi salute incarnatum processit, 
Iesus Christus Dominus noster. 

Qui a te, Pater, forma sanctitatis effectus, 
ut nos ditaret se fecit egenum 
servique vestem induit 
ut nos redderet libertati. 

Mysterio autem Paschali 

mundum ineffabili caritate redemit 

suamque sanctificavit Ecclesiam, 

cui a te, Domine, Spiritus dona promeruit. 

Tu enim, voce suggerente Paracliti, 
ad Christi sequelam 
innumeros filios attraxisti 
qui, relictis omnibus, 
suavibus nexi vinculis caritatis 
tibi ferventi adhaererent animo 
cunctisque fratribus deservirent. 

Respice ergo, Domine, super hos famulos tuos, 
quos superna providentia vocavisti, 
et emitte in eos Spiritum sanctitatis 
ut quod, te donante, laeti promiserunt, 
te adiuvante, fideles adimpleant. 

Divini Magistri exempla 
studiose intueantur, 
imitentur assidue. 

(Sit in eis, Domine, 
intemerata castitas, 
laeta paupertas, 
oboedientia generosa. 

Tibi humilitate complaceant, 
submisso corde de,serviant, 
caritate ferventer adhaereant. 

Sint in tribulatione patientes, 
stabiles in fide, 
spe gaudentes, 
operantes amore). 

Eorum conversatio Ecclesiam aedificet, 
mundi salutem promoveat 
ac bonorum caelestium 
signum exsistat praeclarum. 

Domine, sancte Pater, his famulis tuis 
sis munimen ac regimen; 
et cum ad Filii tui tribunal pervenerint, 
sis merces et praemium; 

ut devotionis suae munera adimplesse laetentur; 
et in tua caritate firmati, 

Sanctorum fruantur consortio 

cum quibus perpetuum tibi honorem retribuant. 

Per Christum Dominum nostrum. 

Omnes: 

Amen. 

Insignium professionis traditio 

68. Benedictione professorum absoluta, si secundum consuetudi¬ 
nes familiae religiosae tradenda sunt quaedam professionis insignia, 
religiosi nuper professi surgunt et ad Celebrantem accedunt, qui sua 
cuique tradit insignia silentio vel apta formula. 

Interea schola, una cum populo, cantat antiphonam: 

Beati qui habitant in domo tua, Domine; 
in saecula saeculorum laudabunt te! 

cum Psalmo 83, vel alium congruentem cantum. 

Altero quoque versu repetitur antiphona; in fine psalmi non dici¬ 
tur Gloria Patri sed antiphona. Si contingit autem ut insignium tradi¬ 
tio compleatur antequam psalmus integer decantatus sit, psalmus in¬ 
terrumpitur et repetitur antiphona. 

70. Absoluta vero insignium traditione, secus expleta sollemnis 
benedictionis prece, ubi mos viget vel opportunum videtur, signi¬ 
ficari potest religiosos nuper professos in perpetuum Instituto esse 
aggregatos vel aptis verbis a Celebrante (aut a Superiore) prolatis vel 
osculo pacis, ex. gr.: 

a) Celebrans (aut Superior) haec vel similia profert verba: 

Confirmamus vobis 

partem et societatem huius familiae N. 
ut omnia communia posthac noblscum habeatis. 

Quibus, pro opportunitate, additur: 

Vos autem sanctum ministerium 
ab Ecclesia commissum 
eiusque nomine exercendum, 
fideliter persolvite. 

Et omnes illius familiae religiosae sodales assentiunt dicentes: 

Amen. 

b) Vel, his omissis, Celebrans (Superior) sodalesque ad osculum pacis 
admittunt religiosos nuper professos, more consueto vel secundum 
loci consuetudinem. Interea schola, una cum populo, cantat anti- 
phonam: 

Ecce quam bonum et quam iucundum 
habitare fratres in unum! 

cum Psalmo 132, vel alium congruentem cantum. 

Osculum autem pacis, si hic datur, ante communionem omittitur. 

71. Quibus expletis, religiosi nuper professi ad loca sibi designata 
revertuntur. Tum prosequitur Missa. 



34 


ORDO PROFESSIONIS RELIGIOSA 


LlTURGIA EUCHARISTICA 

72. Dum cantus ad offertorium canitur, nonnulli religiosi nuper 
professi ad altare opportune afferunt panem, vinum, aquam pro Sacri¬ 
ficio eucharistico. 

73. In Precibus eucharisticis professorum oblatio secundum has 
formulas opportune commemoratur: 

a) in Prece eucharistica I dicitur « Hanc igitur » proprium: 

Hanc igitur oblationem servitutis nostrae, 
sed et famulorum tuorum, 

quam tibi in die eorum professionis offerimus, 
quaesumus, Domine, 

placatus accipe et propitiatus sanctifica; 

ut qui, te largiente, 

hodie vitam suam tibi dicarunt, 

in Filii tui glorioso adventu 

aeternae Paschae gaudio 

mereantur admitti. 

(Per Christum Dominum nostrum). 

b) in intercessionibus Precis eucharisticae II, post verba « ... universo 
clero » additur: 

Recordare quoque. Domine, istorum fratrum, 
qui hodie se tibi dicarunt perpetuo servitio, 
et concede ut ad te semper corda mentesque erigant 
Nomenque tuum glorificent. 

c) in intercessionibus Precis eucharisticae III, post verba « ... populo 
acquisitionis tuae » additur: 

Confortare quoque in sancto proposito digneris 

hos famulos tuos, 

qui hodie sacris religionis vinculis 

perpetuo tibi se devinxerunt, 

et fac ut in Ecclesia tua 

novam et aeternam vitam manifestent 

Christi redemptione comparatam. 

d) intercessionibus Precis eucharisticae IV, mentio professorum inseri 
potest hoc modo: 

... sed et totius cleri, 

et istorum fratrum, qui professione religiosa 
hodie tibi arctius consecrantur, 
et offerentium, 
et circum astantium ... 

74. Si osculum pacis datum non est (cf. n. 70 b), nunc Celebrans 
pacem dat singulis religiosis nuper professis more consueto aut 
secundum loci vel familiae religiosae consuetudinem. 

75. Postquam Celebrans Corpus et Sanguinem Domini sumpsit, 
religiosi nuper professi ad altare accedunt communionem recepturi, 
quae sub utraque specie eis distribui potest. Post eos, parentes, 
propinqui, confratres eodem modo Eucharistiam sumere possunt. 

Dimissio 

76. Oratione post communionem expleta, religiosi nuper Deo sa¬ 
crati ante altare sistunt ac Celebrans, ad eos conversus, dicere potest: 

Deus, tanti operis effector et muneris, 
superna gratia vos repleat, 
ut vitae operibus et morum sanctitate 
populum suum aedificetis. 

Omnes: 

Arnen. 

Ipse divinae vos faciat caritatis 

apud omnes gentes testimonium et signum. 

Omnes: 

Arnen. 

Quos ad perfectam Christi sequelam 
in terris vocare dignatus est, 
in caelos tandem clementer excipiat. 

Omnes: 

Amen. 

Altera benedictionis formula, n. 144. 

77. Denique universum populum benedicit: 

Et vos omnes, qui his sacris adestis, 

benedicat omnipotens Deus 

Pater, et Filius et Spiritus Sanctus. 

Omnes: 

Amen. 



CAPUT IV 


RITUS RENOVATIONIS VOTORUM 
INTRA MISSAM PERAGENDUS 


78. Votorum renovatio, quae vel ex lege generali Ecclesiae vel ex 
peculiari Constitutionum praescripto fit, si familiae religiosae oppor¬ 
tunum videtur, intra Missam peragi potest. 

79. Ritus renovationis votorum maxima sobrietate peragatur, 
praesertim si vota secundum Constitutiones Instituti religiosi saepius 
vel quotannis renovantur. 

80. Dicitur Missa liturgiae diei respondens aut Missa ritualis in 
die renovationis votorum, iuxta rubricas (cf. Praen., n. 9). 

81. In Institutis clericalibus Superior, qui votorum renovatio¬ 
nem recipit, celebrationi Sacrificii eucharistici recte praeest. In Insti¬ 
tutis vero laicalibus, opportuno presbyterii loco, sedes paretur pro 
Superiore, sodalium professionem recepturo. 

82. Religiosi, qui professionem renovant, communionem sub utra¬ 
que specie sumere possunt. Ideoque si unus adhibetur calix, con¬ 
gruentis sit capacitatis. 


Liturgia verbi 

83. In liturgia verbi omnia fiunt more solito, praeter haec: 

a) lectiones vel e Missa diei vel e textibus, qui nn. 91-136 propo¬ 
nuntur, sumi possunt (cf. Praen., nn. 9-10); 

b) Symbolum non dicitur, etiamsi rubricis liturgiae diei praescri¬ 
bitur. 


84. Post evangelium fit homilia, in qua cum lectiones sacrae Scrip¬ 
turae tum vis et virtus vitae religiosae commemorantur. 

Votorum renovatio 
Divinae gratiae expostulatio 

85. Homilia expleta, Celebrans divinum auxilium exposcit, dicens: 

Oremus, fratres dilectissimi, 

Deum, perseverantis consilii largitorem, 
pro his famulis eius, 
qui hodie coram Ecclesia 
professionem renovare contendunt. 

Omnes per aliquod temporis spatium silentio orant. Deinde Celebrans 
dicit: 

Respice, quaesumus, Domine, 

super hos famulos tuos, 

qui arcano Providentiae consilio 

ad evangelicam perfectionem vocasti; 

et miseratus concede 

ut iter amoris tui, 

quod alacres sunt aggressi, 

perseveranti caritate conficiant. 

Per Christum Dominum nostrum. 

Omnes: 

Amen. 


Renovatio professionis 

86. Oratione expleta, duo sodales, si consuetudo familiae religiosae 
id expostulat, stantes prope Celebrantem (aut Superiorem), speciali 
testium munere funguntur . 

Professuri singuli accedunt ad Celebrantem (aut Superiorem) et 
legunt professionis formulam. Si autem professuri complures sunt, 
professionis formula ab omnibus simul recitari potest, a singulis vero 
concludenda est verbis « Sic promitto ... » vel similibus verbis, quae 
singulorum voluntatem aperte declarent. 

Conclusio ritus renovationis votorum 

87. Ritus apte concluditur recitatione orationis universalis seu fide¬ 
lium, ad quam adhiberi potest formula quae nn. 140-142 proponitur. 


LlTURGIA EUCHARISTICA 

88. Dum cantus ad offertorium canitur, nonnulli religiosi qui vota 
nuper renovarunt ad altare opportune afferunt panem, vinum, aquam 
pro Sacrificio eucharistico. 

89. Celebrans pacem dat singulis religiosis, qui nuper professionem 
renovarunt, more consueto aut secundum loci vel familiae religiosae 
consuetudinem. Si autem sunt complures, pacem dat primo eorum, 
qui eam affert reliquis. 

90. Postquam Celebrans Corpus et Sanguinem Domini sumpsit, 
religiosi qui nuper professionem renovarunt ad altare accedunt, com¬ 
munionem sub utraque specie recepturi. 



CAPUT V 


ALII TEXTUS 

IN PROFESSIONIS RELIGIOSORUM RITIBUS ADHIBENDI 


I. Lectiones Biblioe 
Lectiones e Vetere Testamento 

91. Gen 12, 1-4 a: « Egredere de terra tua, et de cognatione tua, 
et veni ». 

In diebus illis: Dixit Dominus ad Abram ... 4 usque ad Dominus. 

92. 1 Sam 3, 1-10: « Loquere, Domine, quia audit servus tuus ». 
In diebus illis: Puer Samuel ministrabat Domino ... 

93. 1 Reg 19, 4-9 a. 11-15 a: « Sta in monte coram Domino ». 

In diebus illis: Perrexit Elias in desertum ... 9 usque ad in spelunca. 
15 usque ad in Damascum. 

94. 1 Reg 19, 16 b. 19-21: « Consurgens Eliseus abiit et secutus est 
Eliam ». 

In diebus illis: Dixit Dominus ad Eliam: Eliseum, filium Saphat... 


Lectiones e Novo Testamento 

95. Act 2, 42-47: « Omnes qui credebant erant pariter, et habebant 
omnia communia ». 

Erant perseverantes in doctrina apostolorum ... 

96. Act 4, 32-35: « Cor unum et anima una ». 

Multitudinis credentium erat cor unum... 

97. Rom 6, 3-11: « In novitate vitae ambulemus ». 

Fratres: Quicumque baptizati sumus in Christo Iesu... 

98. Rom 12, 1-13: « Exhibete corpora vestra hostiam viventem, 
sanctam, Deo placentem ». 

Obsecro vos, fratres, per misericordiam Dei... 

99. 1 Cor 1, 22-31: « Verbum crucis pereuntibus stultitia est; nobis, 
Dei virtus est ». 

Fratres: Iudaei signa petunt... 

100 . Eph 1 , 3-14: « Elegit nos Deus in Christo ut essemus sancti 
et immaculati in caritate ». 

Fratres: Benedictus Deus et Pater Domini nostri Iesu Christi... 

101 . Phil 2, 1-4: « Idem sapiatis, eandem caritatem habentes, 
unanimes ». 

Fratres: Si qua consolatio in Christo... 

102 . Phil 3, 8-14: « Omnia detrimentum feci, ut Christum lucri¬ 
faciam ». 

Fratres: Verumtamen existimo omnia... 

103 . Coi 3, 1-4: «Quae sursum sunt sapite, non quae super 
terram ». 

Fratres: Si consurrexistis cum Christo ... 

104 . Coi 3, 12-17: «Super omnia caritatem habete, quod est 
vinculum perfectionis ». 

Fratres: Induite vos sicut electi Dei... 

105 . 1 Thess 4, 1-3 a. 7-12: « Haec est voluntas Dei, sanctificatio 
vestra ». 

Fratres, rogamus vos ... 3 usque ad sanctificatio vestra. 

106 . 1 Petr 1, 3-9: « Cum Iesum Christum non videritis, diligitis ». 

Benedictus Deus et Pater Domini nostri Iesu Christi... 

107 . 1 Ioan 4, 7-16: « Si diligamus invicem, Deus in nobis manet ». 

Carissimi, diligamus nos invicem... 

108 . Apoc 3, 14 b. 20-22: «Cenabo cum illo et ipse mecum ». 

Haec dicit Amen... 

109 . Apoc 22, 12-14. 16-17. 20: « Veni, Domine Iesu! ». 

Ego, Ioannes, audivi vocem dicentem mihi: Ecce venio cito... 


Psalmi Responsorii 


110 . Ps 23, 1-2, 3-4 ab, 5-6 

I£. (6): Haec est generatio quaerentium faciem tuam. Domine. 

111 . Ps 26, 1, 4, 5, 8b-9abc, 9d et 11 
R. (8 b): Faciem tuam, Domine, quaero. 

112 . Ps 32, 2-3, 4-5, 11-12, 13-14, 18-19, 20-21 

R. (12 b): Beatus populus quem elegit Dominus in hereditatem suam. 

113 . Ps 33, 2-3, 4-5, 6-7, 8-9 

vel 10-11, 12-13, 14-15, 17 et 19 

R. (2 a): Benedicam Dominum in omni tempore. 

vel (9 a): Gustate et videte quoniam suavis est Dominus. 

114 . Ps 39, 2 et 4 a b, 7-8 a, 8 b-9, 10, 12 

R. (8 a et 9 a): Ecce venio, Domine, ut faciam voluntatem tuam. 

115 . Ps 62, 2, 3-4, 5-6, 8-9 

R. (2 b): Sitit in te anima mea, Domine, Deus meus. 

116 . Ps 83, 3, 4, 5-6 a et 8 a, 11, 12 

R. (2): Quam dilecta tabernacula tua, Domine virtutum! 

117 . Ps 99, 2, 3, 4, 5 

R. (2 c): Introite in conspectu Domini, in exsultatione. 

Alleluia et Versus ante Evangelium 

118 . Ps 132, 1: Ecce quam bonum et quam iucundum 
habitare fratres in unum! 

119 . Mt 11, 25: Benedictus es, Pater, Domine caeli et terrae, 
quia mysteria regni parvulis revelasti. 

120 . Ioan 13, 34: Mandatum novum do vobis, dicit Dominus, 
ut diligatis invicem sicut dilexi vos. 

121 . Ioan 15, 5: Ego sum vitis, vos palmites, dicit Dominus; 
qui manet in me, et ego in eo, hic fert fructum multum. 

122 . 2 Cor 8, 9: Iesus Christus egenus factus est, cum esset dives, 
ut illius inopia vos divites essetis. 

123 . Gal 6, 14: Mihi absit gloriari nisi in Cruce Domini, 
per quem mihi mundus crucifixus est, et ego mundo. 

124 . Phil 3, 8-9: Omnia detrimentum feci et arbitror ut stercora, 
ut Christum lucrifaciam et inveniar in illo. 


Evangelia 

125 . Mt 11, 25-30: «Abscondisti haec a sapientibus, et revelasti ea 
parvulis ». 

In illo tempore, respondens Iesus dixit... 

126 . Mt 16, 24-27: « Qui perdiderit animam suam propter me, 
inveniet eam ». 

In illo tempore: Dixit Iesus discipulis suis ... 

127 . Mt 19, 3-12: « Sunt eunuchi qui seipsos castraverunt propter 
regnum caelorum ». 

In illo tempore: Accesserunt ad Iesum pharisaei... 

128 . Mt 19, 16-26: « Si vis perfectus esse, vende quae habes et 
sequere me ». 

In illo tempore: Ecce unus accedens ad Iesum ait illi... 

129 . Mc 3, 31-35: « Qui fecerit voluntatem Dei, hic frater meus et 
soror mea et mater est ». 

In illo tempore: Veniunt mater Iesu et fratres ... 

130 . Mc 10, 24 b-30: « Ecce nos dimisimus omnia et secuti sumus 
te ». 

In illo tempore: Ait Iesus discipulis suis: Filioli... 

131 . Lc 9, 57-62: « Nemo mittens manum suam ad aratrum et 
respiciens retro, aptus est regno Dei ». 

In illo tempore: Ambulantibus Iesu et discipulis suis in via... 

132 . Lc* 11, 27-28: «Beati qui audiunt verbum Dei et custodiunt 
illud ». 

In illo tempore: Extollens vocem quaedam mulier ... 

133 . Ioan 12, 24-26: « Si granum frumenti mortuum fuerit, mul¬ 
tum fructum affert». 

In illo tempore: Dixit Iesus discipulis suis: Arnen, amen dico vobis ... 

134 . Ioan 15, 1-8: « Qui manet in me, et ego in eo, hic fert fructum 
multum ». 

In illo tempore: Dixit Iesus discipulis suis: Ego sum vitis vera... 

135 . Ioan 15, 9-17: « Vos amici mei estis, si feceritis quae ego prae¬ 
cipio vobis ». 

In illo tempore: Dixit Iesus discipulis suis: Sicut dilexit me Pater ... 

136 . Ioan 17, 20-26: « Volo ut ubi sum ego, et illi sint mecum ». 

In illo tempore: [Sublevatis Iesus oculis in caelum, oravit dicens: 

Pater sancte,] non pro eis rogo tantum ... 

II. Altera ratio tradendi prim/e professionis insignia 

137. Emissa professione, Celebrans (aut Superior), adiuvante no- 
vitiorum Magistro, singulis professis vestem religiosam tradit, dicens, 
ex. gr.: 

Accipe hanc vestem 
tuae consecrationis signum, 
et intus fidem Domino serva, 
quam foris sacer declarat habitus. 

Professus respondet: 

Arnen. 

Et apto loco habitum ipse sibi induit. Postquam primus vel secun¬ 
dus professus habitum recepit, schola, pro opportunitate, intonat 
antiphonam: 

Haec est generatio quaerentium Dominum, 
quaerentium faciem Dei Iacob. 

cum Psalmo 23 vel alium congruentem cantum. Altero quoque versu 
repetitur antiphona; in fine psalmi non dicitur Gloria Patri sed 
antiphona. Si contingit autem ut insignium traditio compleatur ante¬ 
quam psalmus integer decantatus sit, psalmus interrumpitur et 
repetitur antiphona. 

138 . Deinde, ubi mos est, religiosi nuper professi, habitu reli¬ 
gioso induti, accedunt ad Celebrantem (aut ad Superiorem), qui 
Regulae vel Constitutionum librum unicuique tradit his vel similibus 
verbis: 

Accipe nostrae (huius) familiae Regulam, 
ut eam fideliter servando 
perfectam caritatem attingas. 

Professus respondet: 

Arnen. 

Et, recepto libro, ad locum suum redit ibique stat. 

139 . Si autem religiosi nuper professi sunt complures, aliave 
iusta de causa, Celebrans (aut Superior) habitum et Regulam tra¬ 
dere potest, formulam recitans semel pro omnibus. 

Si vero, secundum leges vel consuetudines familiae religiosae 
alia professionis insignia tradenda sunt, hic traduntur silentio vel 
apta formula. In hac tamen re, decora sobrietas servanda est. 

III. Oratio universalis seu fidelium ad libitum adhibenda 
Monitio 

140 . a) In Missa primae professionis: 

Gaudet hodie, fratres dilectissimi, 

nostra spiritualis familia, 

quod hi famuli Dei, prima professione, 

Christi et Ecclesiae student impensius deservire; 
ad Deum Patrem igitur, 
a quo vocationis donum descendit, 
preces dirigamus unanimi. 

b) In Missa qua vota renovantur: 

Supplices, fratres dilectissimi, 

ad Deum Patrem dirigamus preces 

pro Ecclesia sancta eius, 

pro mundi pace et salute, 

pro nostra religiosa familia, 

pro his fratribus, 

qui sacra vota hodie renovarunt. 

Intentiones 

141 . I. a) Pro Ecclesia Sancta Dei: 

ut filiorum suorum decorata virtutibus, 
Christo Sponso 
fulgidior in dies eniteat, 

Dominum exoremus. 

b) Pro Summo Pontifice ceterisque Episcopis: 
ut pastorale munus fideliter adimplentes, 
universum Christi gregem 

verbo nutriant et amore praeveniant, 
Dominum exoremus. 

II. a) Pro mundi pace et salute: 

ut religiosi omnes 

Christi pacis praecones sint atque ministri, 
Dominum exoremus. 

b) Pro universarum gentium bono: 
ut omnes divino servitio addicti 
caelestia sectantes 

hominum quoque profectum 
indesinenter foveant, 

Dominum exoremus. 

c) Pro cunctis Christi fidelibus: 
ut arcanam Dei vocem 

ad sanctitatem omnes invitantem 
auribus intentis percipiant, 

Dominum exoremus. 

d) Pro pauperibus et afflictis: 
ut divini Magistri exemplo 
religiosis cordi sit 
pauperes evangelizare, 
infirmos curare, 
laborantibus subvenire. 

Dominum exoremus. 

III. a) Pro universis religiosis: 

ut eorum conversatio 
futuri Regni 

signum exsistat praeclarum, 

Dominum exoremus. 

b) Pro iis qui evangelica sectantur consilia: 
ut mutuae dilectionis praeceptum 

in ipsis praefulgeat, 

ut sicut pristinis Iesu discipulis 

eis cor unum sit et anima una. 

Dominum exoremus. 

c) Pro universis religiosis: 

ut sicut quisque vocatus erit, 

Ecclesiae sanctitatem adaugeat 
et regnum Dei studeat propagare, 
Dominum exoremus. 

IV. a) Pro his fratribus nostris, 

qui hodie professione religiosa 
Deo impensius se devoverunt: 
ut eis assiduae orationis, 
alacris paenitentiae, 
ferventis apostolatus 
amorem benignus infundat, 

Dominum exoremus. 

b) Pro iis qui hodie divino servitio 
arctius mancipantur: 

ut spiritum fraternae dilectionis 
et strenuae erga omnes caritatis 
in ipsis fovere dignetur, 

Dominum exoremus. 

c) Pro iis qui hodie evangelica consilia profi¬ 

tentur: 

ut religiosa consecratio 

illam adaugeat sanctitatem 

ad quam eos baptismum vocavit, 

Dominum exoremus. 

d) Pro iis qui professione religiosa 
Christum pressius imitari contendunt: 
ut castitatem custodientes 

Ecclesiae fecunditatem ostendant; 
paupertatem sectantes 
egenis subveniant; 
oboedientiam praestantes 
indociles ad suave Redemptoris iugum ad¬ 
ducant, 

Dominum exoremus. 

e) Pro universis Christi fidelibus: 

ut ipsi, mundi lux et fermentum effecti, 
humanam societatem 
virtutum fulgore illuminent 
et absconditis renovent precibus, 

Dominum exoremus. 

f) Pro nobis omnibus: 

ut, divini Magistri verba « Estote perfecti » 
fideliter amplectentes, 

dignos sanctificationis fructus exhibeamus 
et, mensuram plenitudinis Christi tandem 
assecuti, 

in caelestem Ierusalem congregemur, 
Dominum exoremus. 

Precationis conclusio 

142 . a) In Missa primae professionis: 

Annue, Domine, precibus populi tui, 

et, intercedente beata Virgine Maria, Ecclesiae Matre, 

super hos famulos, 

quos ad perfectam Christi sequelam benignus vocasti, 
divinum Spiritum abundanter effunde, 
ut quod temporali pignore promiserunt 
perpetua devotione confirment. 

Per Christum Dominum nostrum. 

b) In Missa qua vota renovantur: 

Sanctitatis auctor, Deus, 

preces familiae tuae clementer exaudi, 

et, deprecante Ancilla tua Dominaque nostra Virgo Maria, 

super hos famulos tuos 

copiosam benedictionem effunde, 

ut quod, te donante, promiserunt, 

te prosequente, constanter adimpleant. 

Per Christum Dominum nostrum. 

Omnes: 

Amen. 


IV. Altera sollemnis Prex benedictionis 
seu consecrationis professorum 

143. Deus, per quem Ecclesia tua sanctificata virescit, 
te decet laus omnis creaturae. 

Tu, enim, temporum exordio 

laetabilem mundum creasti; 

qui, cum Adae peccato collapsus iaceret, 

novum caelum novamque tellurem futura promisisti. 

Terram autem hominibus commisisti, 

ut suo fecundarent labore 

et per eius percurrentes vias 

ad caelestem civitatem gressus dirigerent. 

Filiis autem tuis, quos sacris initiatos mysteriis, 

in sanctam congregasti Ecclesiam, 

varia charismatum dona distribuis, 

ut sint qui in casto connubio tibi deserviant 

quique nuptiis propter regnum caelorum renuntient, 

bona cuncta cum fratribus communicent 

ac tanta invicem diligant caritate, 

ut, cor unum effecti, 

societatis aeternae praestent imaginem. 

Supplices ergo rogamus: 
de caelis emitte Paraclitum 
super hos famulos tuos 

qui Christi verbis fide adhaeserunt constanti. 

Eorum robora mentes, 

ad Evangelii doctrinam vitam conforma. 

Ferveat in eis, Domine, mutua caritas 
hominumque flagret studium, 
ut signum exsistant manifestum 
te unum esse Deum verum 
cunctosque homines infinito amore diligere. 

Fac, Domine, ut huius vitae certamina 
fortiter sustinendo 

centuplum iam nunc, quod promisisti, accipiant 
palmamque tandem consequi mereantur aeternam. 
Per Christum Dominum nostrum. 


V. Altera Benedictionis formula in fine Missae 

PROFESSIONIS PERPETUAE 

144. Celebrans: 

Deus, bonarum inspirator voluntatum, 
vestra foveat consilia cordaque roboret, 
ut, quae promisistis, perseveranti servetis fide. 

Omnes: 

Amen. 

Ipse concedat vobis 

ut arctam viam, quam elegistis, 

in gaudio Christi percurratis, 

onera fratrum cum exsultatione portantes. 

Omnes: 

Amen. 

Caritas Dei ex vobis familiam efficiat 
in nomine Domini congregatam, 
quae Christi amoris reddat imaginem. 

Omnes: 

Amen. 

Et vos omnes, qui his sacris adestis, 

benedicat omnipotens Deus 

Pater, et Filius et Spiritus Sanctus. 

Omnes: 

Amen. 








PARS ALTERA 


ORDO 

PROFESSIONIS RELIGIOSARUM 







CAPUT I 


NORMAS AD INITIATIONIS VIT JE RELIGIOSA 
RITUM PERAGENDUM 


1. Die quo novitiatus canonicus incipit ritum peragere praestat 
ad Dei gratiam impetrandam, qua finis peculiaris novitiatus attin¬ 
gatur. 

2. Initiationis ritus ne intra Missam peragatur prohibetur. 

3. Ritus sit admodum simplex, sobrius, sororum coetui tantum 
servatus. 

« 

4. In ritus textibus omnia vitentur quae novitiarum libertatem 
quodammodo minuere videantur aut verum novitiatus seu experi¬ 
menti sensum obumbrent. 

5. Ad hunc ritum peragendum aula capitularis vel alius similis 
locus convenienter deligitur. Si autem necessarium videtur, ritus 
in sacello peragi potest. 


Descriptio ritus 

Initiationis ritus convenienter inseritur peculiari verbi Dei cele¬ 
brationi, quae naturam vitae religiosae et indolem Instituti illustret. 

Ritus initiales 

6. Ritus opportune incipit salutatione Antistitae vel cantu psalmi 
aliusve apti hymni. 

7. Deinde Antistita ex postulantibus quaerit quid petant his vel 
similibus verbis: 

Filiae (sorores) dilectissimae, 
quid petitis a nobis? 

Postulantes omnes simul respondent his vel similibus verbis: 

Ut conversationem vestram experientes, 
a vobis probemur, 
et ad perfectam Christi sequelam 
in hac familia N. admitti mereamur. 

Antistita respondet: 

Dominus auxilietur vobis. 

Omnes: 

Amen. 

8. Si placet, omissa interrogatione, postulatio fieri potest hoc 
modo: una ex postulantibus, pro omnibus, ad Antistitam et com¬ 
munitatem conversa dicit hsec verba: 

Misericordia Dei compulsae, 

huc venimus ad conversationem experiendam vestram; 
docete nos, rogamus, Christum crucifixum sequi, 
pauperes, oboedientes castasque vivere; 
orationi instare, paenitentiam exercere, 

Ecclesiae cunctlsque hominibus deservire, 
voblscum cor unum esse et animam unam. 

Adiuvate nos ut Evangelii praecepta 
omni vitae hora explicemus; 

Regulam vestram discamus 

legemque fraternae dilectionis servemus. 

Vel similia dicit verba ex ipsarum postulantium cordibus ac 
mentibus prompta. 

Antistita respondet his vel similibus verbis: 

Misericors Deus gratia vos foveat sua 
et divinus Magister lumen praestet nobis. 

Omnes: 

Amen. 

9. Expleta interrogatione vel postulatione, Antistita dicit: 

Oremus. 

Deus, sanctae vocationis largitor, 

famularum tuarum N. N. supplicationes benignus exaudi, 
quae, ut tibi perfectius deserviant, 
nostrae cupiunt aggregari familiae; 

et concede propitius, 
ut communis vita 

in mutuam convertatur dilectionem. 

Per Christum Dominum nostrum. 

Omnes: 

Amen. 

Sacra verbi Dei celebratio 

10. Tum leguntur sacrarum Scripturarum apti textus, congruen¬ 
tibus interiectis responsoriis (cf. nn. 98-152). 

11. Quibus peractis, Antistita sororum coetum et postulantes 
adloquitur de vitae religiosae natura atque Instituti indole vel aptum 
Regulae capitulum legit. 

Conclusio ritus 

12. Ritus laudabiliter concluditur oratione universali seu fidelium 
et oratione dominica, ad quam adici potest apta prex, ex. gr.: 

Exaudi nos, Deus, vocationis auctor et largitor, 
et tribue ut, una cum his sororibus nostris, 
quae Filium tuum cupiunt in religione sectari, 
supernam inquiramus voluntatem 
et tua de eis consilia valeamus perficere. 

Per Christum Dominum nostrum. 

Omnes: 

Amen. 


13. Postea Antistita novitias nuper receptas Magistrae tradit eas- 
que una cum sodalibus fraterne salutat secundum familiae religiosae 
consuetudinem. Interea canitur aptus hymnus vel canticum laudis. 



CAPUT II 


RITUS PROFESSIONIS TEMPORALIS 
INTRA MISSAM PERAGENDUS 


14. Ritus, qui hoc capite describitur, intra Missam peragitur; 
illae tantum religiosae quae, novitiatu feliciter expleto, primam pro¬ 
fessionem emittunt, eo uti possunt (cf. Praen., n. 5). * 

Benedictio habitus in vigilia professionis 

15. Novitiis, quae ad primam professionem admittuntur, pridie 
professionis habitus religionis, velo excepto, convenienter traditur. 

16. Habitus, velis exceptis, benedicuntur a presbytero vel ab alio 
competenti ministro hac vel simili prece: 

y. Adiutorium nostrum in nomine Domini. 

IJ-. Qui fecit caelum et terram. 

y. Dominus vobiscum. 

1$. Et cum spiritu tuo. 

Oremus. 

Deus, qui Filio tuo in casto Virginis sinu 
carnem induisti mortalem, 

super has vestes copiosam benedictionem effunde; 
et praesta ut hae famulae tuae, 
eas induentes in terris, 
resurrectionem praefigurent futuram 
ac beata mereant immortalitate vestiri. 

Per Christum Dominum nostrum. 

I£. Arnen. 

Et, pro opportunitate, vestes asperguntur aqua benedicta. 


* Quae autem post novitiatum simplici promissioni aut aliis vinculis obligantur, 
peculiarem ritum pp. 95-108 descriptum, adhibebunt. 

17. Hora constituta, Antistita sororum coetum et novitias convo¬ 
cat et brevi sermone omnium mentes disponit ad professionis ritum 
die insequenti peragendum. Deinde singulis novitiis vestem religio¬ 
sam tradit, velo excepto, qua indutae illae processioni introitali 
Missae adsint. 

18. Dicitur Missa liturgiae diei respondens aut Missa ritualis in 
die primae professionis religiosae, iuxta rubricas (cf. Praen., nn. 9-11). 

19. Professio religiosa de more fit ad sedem; opportuno presby¬ 
terii loco sedes paretur pro Antistita, sororum professionem recep¬ 
tura. Scamma pro religiosis professuris ita disponantur ut tota 
actio liturgica a fidelibus bene conspici possit. 

20. Religiosae legi clausurae adstrictae, attentis generalibus Ec¬ 
clesiae legibus et particularibus adiunctis, professionem temporalem 
emittere possunt in presbyterio. 

21. Panis et vinum sacrandum, ea parentur copia, quae sufficiat 
ministris, profitentibus earumque parentibus, propinquis, sodalibus. 
Ideoque si unus adhibetur calix congruentis sit capacitatis. 

22. Praeter ea quae pro Missae celebratione necessaria sunt, haec 
parentur: a) Rituale professionis religiosae; b) velamina, si familia 
religiosa in prima professione suis alumnis ea tradere statuerit 
(cf. Praen., n. 5); c) liber Regulae vel Constitutionum ceteraque pro¬ 
fessionis insignia, quae ex lege vel consuetudine sint tradenda. 

Ritus introitus 

23. Populo ac sororum conventu congregato omnibusque rite 
dispositis, incedit processio per ecclesiam ad altare, dum schola 
cum populo cantat introitum Missae. Processio fit more solito, cui 
laudabilter intersunt professurae, Antistita et Magistra comitantibus. 

24. Cum ad presbyterium pervenerint, facta altari debita reveren¬ 
tia, omnes locis sibi designatis se disponunt; tum prosequitur Missa. 

Liturgia verbi 

25. In liturgia verbi omnia fiunt more solito, praeter haec: 

a) lectiones vel e Missa diei vel e textibus, qui nn. 98-152 propo¬ 
nuntur, sumi possunt (cf. Praen., nn. 9-10); 

b) Symbolum non dicitur, etiamsi rubricis liturgiae diei praescri¬ 
bitur. 

Professio religiosa 

Appellatio vel postulatio 

26. Dicto evangelio, Celebrans et populus sedent, professurae vero 
stant. Tunc, si placet aut adiuncta expostulant, Diaconus vel novi- 
tiarum Magistra professuras nominatim vocat, quae respondent: 

Ecce, Domine, vocasti me 

vel alio modo, iuxta consuetudinem familiae religiosae vel loci. 

27. Deinde Celebrans his vel similibus verbis professuras interrogat, 
dicens: 

Filiae (sorores) dilectissimae, 

quid petitis a Deo 

et ab Ecclesia sancta eius? 

Professurae omnes simul respondent his vel similibus verbis: 

Misericordiam Domini 
et huius familiae N. societatem. 

Celebrans et omnes familiae religiosae sodales respondent: 

Deo gratias 

vel alio apto modo. 

28. Si placet, omissa appellatione atque Celebrantis interrogatione, 
fieri potest postulatio, ex. gr. hoc modo: una ex novitiis professuris, 
stans, omnium nomine, ad Antistitam conversa, haec vel similia dicit 
verba: 

Nos N.N., cum misericordia Dei 
vestram noverimus Regulam 

et fraterne vobiscum probationis degerimus tempus, 
a te, Mater (Soror), humiliter poscimus 
ut Deo eiusque Regno nos devoveamus, 
sanctam professionem in hac emittentes familia N. 

Antistita et familiae religiosae sodales respondent: 

Deo gratias 

vel alio apto modo. 

Homilia seu allocutio 

29. Tunc professurae quoque sedent et fit homilia seu allocutio in 
qua opportune illustrantur cum lectiones biblicae tum professionis 
religiosae donum ac munus ad electarum sanctificationem atque Ec¬ 
clesiae totiusque humanae familiae bonum. 

Interrogationes 

30. Expleto sermone, professurae surgunt; Celebrans eas inter¬ 
rogat num sint paratae ad Deo se devovendas et perfectam sectandam 
caritatem secundum Regulam vel Constitutiones familiae religiosae. 
Quaestiones quae hic proponuntur commutari aut ex parte omitti 
possunt pro uniuscuiusque familiae religiosae indole ac natura. 

Celebrans interrogat: 

Filiae (sorores) dilectissimae, 
quas aqua et Spiritus Deo sacravit, 
vultis novo professionis religiosae titulo 
arctius Ipsi coniungi? 

Professurae omnes simul respondent: 

Volo. 

Celebrans: 

Vultis, ad Christum perfecte sequendum, 
castitatem propter regnum caelorum custodire, 
voluntariam paupertatem amplecti, 
oboedientiae munus offerre? 

Professurae: 

Volo. 


31. Tunc Celebrans earum voluntatem confirmat his vel similibus 
verbis: 

Quod Deus omnipotens 
concedat vobis per gratiam suam. 


Omnes: 

Amen. 

Divinae gratiae expostulatio 

32. Deinde Celebrans divinum auxilium exposcit, dicens: 
Oremus 

Et, pro opportunitate, omnes per aliquod temporis spatium silentio 
orant. Tunc: 

Respice, quaesumus. Domine, 
super has famulas tuas, 
quae hodie coram Ecclesia, 
evangelica profitentes consilia, 

Filium tuum pressius imitari contendunt; 

et miseratus concede 

ut earum conversatio 

Nomen tuum glorificet 

et ad gentium salutem proficiat. 

Per Christum Dominum nostrum. 

Omnes: 

Arnen. 

Professio 

33. Oratione expleta, duae sorores iam professae, pro familiae reli¬ 
giosae consuetudine, ad sedem Antistitae accedunt et, stantes, speciali 
testium munere funguntur. Professurae singulae ad Antistitam acce¬ 
dunt et legunt professionis formulam. 

Si autem professurae complures sunt, professionis formula ab 
omnibus simul recitari potest, a singulis vero concludenda est verbis 
« Sic promitto ... » vel similibus, quae singularum voluntatem aperte 
declarent. 

Deinde ad locum suum redeunt ibique stant. 

Insignium professionis traditio 

34. Quibus peractis, si tradendum est velamen, Celebrans, adiu- 
vantibus Antistita et novitiarum Magistra, singulas velamine coope¬ 
rit, dicens, ex. gr.: 

Accipe velamen sacrum, 
quo cognoscaris 

Christo Domino tota esse subdita 
et Ecclesiae servitio dicata. 

Professa respondet: 

Arnen. 


35. Deinde, ubi mos est, Celebrans ei tradit librum Regulae vel 
Constitutionum hac vel simili formula: 

Accipe huius familiae Regulam 
et tota vita exhibe 
quod sedula didicisti. 

Professa respondet: 

Arnen. 

Ac, recepto libro, ad locum suurri redit. 

36. Postquam prima vel secunda professa velamen et Regulam 
repepit, schola intonat antiphonam: 

Quaesivi quem diligit anima mea 

cum Psalmo 44 vel alium congruentem cantum. Altero quoque versu 
repetitur antiphona; in fine psalmi non dicitur Gloria Patri sed anti- 
phona. Si contingit autem ut insignium traditio compleatur antequam 
psalmus integer decantatus sit, psalmus interrumpitur et repetitur 
antiphona. 

37. Si secundum leges vel consuetudines familiae religiosae alia pro¬ 
fessionis insignia tradenda sunt, hic tradantur silentio vel apta for¬ 
mula. 'In hac tamen re, decora sobrietas servanda est. 

38. Altera tradendi professionis insignia ratio describitur 
nn. 153-155. 

Conclusio professionis ritus 

39. Ritus apte concluditur recitatione orationis universalis seu 
fidelium, ad quam adhiberi potest formula quae nn. 156-158 propo¬ 
nitur. 

LlTURGIA EUCHARISTICA 

40. Dum cantus ad offertorium canitur, nonnullae religiosae nuper 
professae ad altare opportune afferunt panem, vinum, aquam pro 
Sacrificio eucharistico. 

41. Dicto Pax Domini, Celebrans, modo convenienti, pacem dat 
religiosis nuper professis necnon omnibus adstantibus. 

42. Postquam Celebrans Corpus et Sanguinem Domini sumpsit, 
religiosae nuper professae ad altare accedunt communionem recep¬ 
turae, quae sub utraque specie eis distribui potest. Post eas paren¬ 
tes, propinqui, sodales eodem modo Eucharistiam sumere possunt. 



CAPUT III 


RITUS PROFESSIONIS PERPETUE 
INTRA MISSAM PERAGENDUS 


43. Ad professionis ritum peragendum, quo religiosa Deo in per¬ 
petuum mancipatur, laudabiliter eligitur dies dominica aut sollem¬ 
nitas Domino, beatae Mariae Virgini vel Sanctis qui in vita religiosa 
eminuerunt, dicata. 

44. Ritus professionis perpetuae peragitur separatim a reliquis 
professionis ritibus (cf. Praen., n. 8). 

45. Fideles de die atque hora tempestive certiores fiant, quo 
frequentiores accurrere possint. 

46. Dicitur Missa liturgiae diei respondens aut Missa ritualis in 
die professionis perpetuae, iuxta rubricas (cf. Praen., nn. 9-11). 

47. Ubi fieri potest nec utilitas Christi fidelium singularem cele¬ 
brationem omnium sacerdotum praesentium postulat, Missa conce¬ 
lebrata praeferatur. 

48. Professio de more fit ad sedem. Opportuno presbyterii loco 
sedes paretur Antistitae, sororum professionem recepturae; scamna 
pro religiosis professuris ita disponantur ut‘ tota actio liturgica a 
fidelibus bene conspici possit. 

49. Religiosae quoque legi clausurae adstrictae professionem per¬ 
petuam in presbyterio laudabiliter emittunt. 

50. De more professio fit in ecclesia familiae religiosae. Si autem 
ob rationes pastorales aut ad vitae religiosae laudem, populi Dei 
aedificationem concursumque fovendum opportunum videtur, ritus 
in cathedrali vel paroeciali aliave insigni ecclesia congruenter per¬ 
solvitur. 

51. Item sicubi duo vel plures familiae religiosae exoptant pro¬ 
fessionem in eodem Sacrificio eucharistico emittere, professio oppor¬ 
tune in cathedrali vel paroeciali aliave insigni ecclesia fit, Episcopo 
praesidente. Ante suam quaeque Antistitam professura vota pro¬ 
nuntiabit. 

Moniales tamen in hac re leges suae clausurae accurate observent. 

52. Ut ritus natura postulat, tota actio liturgica celebretur con¬ 
grua sollemnitate, at caveatur sumptuositas quae paupertatem reli¬ 
giosam dedeceat. 

53. Panis et vinum sacrandum, ea parentur copia, quae sufficiat 
ministris, profitentibus earumque parentibus, propinquis, sodalibus. 
Ideoque si unus adhibetur calix congruentis sit capacitatis. 

54. Praeter ea quae pro Missae celebratione necessaria sunt, haec pa¬ 
rentur: a) Rituale professionis religiosae; b) anuli ceteraque profes¬ 
sionis religiosae insignia, si secundum leges vel consuetudines familiae 
religiosae tradenda sunt. 


Ritus introitus 

55. Populo ac sororum conventu congregato omnibusque rite di¬ 
spositis, incedit processio per ecclesiam ad altare, dum schola cum 
populo cantat introitum Missae. Processio fit more solito, cui laudabi¬ 
liter intersunt professurae, Antistita et Magistra comitantibus. 

56. Cum ad presbyterium pervenerint, facta altari debita reveren¬ 
tia, omnes locis sibi designatis se disponunt; tum prosequitur Missa. 


Liturgia verbi 

57. In liturgia verbi omnia fiunt more solito, praeter haec: 

a) lectiones vel e Missa diei vel e textibus, qui nn. 98-152 propo¬ 
nuntur, sumi possunt (cf. Praen., nn. 9-10); 

b) Symbolum non dicitur, etiamsi rubricis liturgiae diei praescri¬ 
bitur; 

c) item oratio fidelium omittitur. 


Professio religiosa 

Appellatio vel postulatio 

58. Dicto evangelio, Celebrans et populus sedent; professurae vero 
stant. Tunc, si placet aut adiuncta expostulant, Diaconus vel Magistra 
nominatim professuras vocat, quae respondent: 

Ecce, Domine, vocasti me 

vel alio modo, secundum consuetudinem familiae religiosae vel loci. 

59. Deinde Celebrans his vel similibus verbis professuras inter¬ 
rogat: 

Filiae (sorores) dilectissimae, 
quid petitis a Domino 
et ab Ecclesia eius sancta? 

Professurae omnes simul respondent his vel similibus verbis: 

Ut Christum Sponsum sectantes, 

in hac evangelica familia 

usque ad mortem perseverare valeamus. 

Celebrans, Antistita omnesque familiae religiosae sodales respondent: 

Deo gratias 

vel alio apto modo. 

60. Si placet, omissa appellatione atque Celebrantis interrogatione, 
fieri potest postulatio, ex. gr. hoc modo: una ex professuris, stans, 
pro omnibus, ad Antistitam conversa, haec vel similia dicit verba: 

Nos N. N., <?um misericordia Dei 

arduam et suavem vitam Ipsi perfecte dicatam 

in vestra noverimus communitate, 

a te, Mater (Soror), humiliter poscimus, 

ut professionem perpetuam 

in hac emittamus familia N., 

ad Dei laudem et Ecclesiae servitium. 

Antistita et omnes familiae religiosae sodales respondent: 

Deo gratias 

vel alio apto modo. 

Homilia seu allocutio 

61. Tunc professurae quoque sedent et fit homilia seu allocutio, 
in qua opportune illustrantur cum lectiones biblicae tum professionis 
religiosae donum ac munus ad electarum sanctificationem atque Ec¬ 
clesiae totiusque humanae familiae bonum. 

Interrogationes 

62. Expleto sermone, professurae surgunt et Celebrans eas in¬ 
terrogat num sint paratae ad Deo se devovendas et perfectam sectan¬ 
dam caritatem, secundum Regulam vel Constitutiones religiosae fa¬ 
miliae. Quaestiones quae hic ponuntur commutari aut ex parte omitti 
possunt pro uniuscuiusque familiae religiosae indole ac natura. 

Celebrans interrogat dicens: 

Filiae (sorores) dilectissimae, iam per baptismum 
peccato mortuae ac Domino sacratae, 
vultis, perpetuae professionis titulo, 
intimius Deo consecrari? 

Professurae omnes simul respondent: 

Volo. 

Celebrans: 

Vultis, Dei adiuvante gratia, 
eandem vitam perfectae castitatis, 
oboedientiae et paupertatis, 

quam Christus Dominus eius que Virgo Mater sibi elegerunt 
amplecti et in perpetuum servare? 

Professurae: 

Volo. 

Celebrans: 

Vultis, Evangelium studiose sectantes 
ac vestrae familiae Regulam custodientes, 
ad perfectam caritatem erga Deum et proximum 
constanter firmiterque contendere? 

Professurae: 

Volo. 

Celebrans: 

Vultis, Sancti Spiritus subveniente munere, 

in populi Dei servitium 

totam vitam generose impendere? 

Professurae: 

Volo. 


63. Pro familiis religiosis vitae contemplativae integre addictis 
convenienter additur: 

Celebrans: 

Vultis in solitudine ac silentio 
in assidua prece et alacri paenitentia, 
in humili labore sanctisque operibus 
soli Deo vacare? 

Professurae: 

Volo. 

64. Tunc Celebrans eorum voluntatem confirmat, dicens haec vel 
similia verba: 

Qui incepit in vobis opus bonum, 
ipse perficiat in diem Christi Iesu. 

Omnes: 

Amen. 

Supplicatio litanica 

65. Deinde omnes surgunt. Celebrans stans, manibus iunctis, di¬ 
cit conversus ad populum: 

Fratres dilectissimi, 

ad Deum Patrem, 

bonorum omnium largitorem, 

supplex nostra dirigatur oratio, 

ut propositum, quod in his famulis suis 

benignus suscitavit, 

misericors confirmet. 

66. Diaconus admonet: 

Flectamus genua. 

Mox Celebrans, ministri, professurae populusque genua flectunt. 
Consuetudo autem ut professurae se prosternant, sicubi viget, ser¬ 
vari potest. 

67. Tunc cantores litanias ritus professionis religiosae canunt, 
omnibus respondentibus. In his Litaniis alterutra petitio, quae eadem 
littera signatur, omitti potest. Apto autem loco, inseri possunt eorum 
Sanctorum invocationes, qui a familia religiosa vel a populo peculiari 
veneratione coluntur, necnon, pro opportunitate, aliae addi petitiones. 


Kyrie, eleison. 

Kyrie, eleison. 

Christe, eleison. 

Christe, eleison. 

Kyrie, eleison. 

Kyrie, eleison. 

Sancta Maria, Mater Dei, 
Sancte Mlchael, 

Sancti Angeli Dei, 

Sancte Ioannes Baptista, 
Sancte Ioseph, 

Sancti Petre et Paule, 

Sancte Ioannes, 

Sancta Maria Magdalena, 
Sancti Stephane et Laurenti, 
Sancta Agnes, 

Sancte Baslli, 

Sancte Augustine, 

Sancte Benedicte, 

Sancti Franclsce et Dominice, 
Sancta Macrlna, 

Sancta Scholastica, 

Sanctae Clara et Catharlna, 
Sancta Teresia de Avila, 
Sancta Rosa de Lima, 


ora pro nobis 
ora pro nobis 
orate pro nobis 
ora pro nobis 
ora pro nobis 
orate pro nobis 
ora pro nobis 
ora pro nobis 
orate pro nobis 
ora pro nobis 
ora pro nobis 
ora pro nobis 
ora pro nobis 
orate pro nobis 
ora pro nobis 
ora pro nobis 
orate pro nobis 
ora pro nobis 
ora pro nobis 

Sancta Ioanna Franclsca de Chantal, 
Sancta Ludovlca de Marillac, 

Omnes Sancti et Sanctae Dei, 
Propitius esto, 

Ab omni malo, 

Ab omni peccato, 

A morte perpetua, 

Per incarnationem tuam, 

Per mortem et resurrectionem tuam, 
Per effusionem Spiritus Sancti, 
Peccatores, 


ora pro nobis 
ora pro nobis 
orate pro nobis 
libera nos, Domine 
libera nos, Domine 
libera nos, Domine 
libera nos, Domine 
libera nos, Domine 
libera nos, Domine 
libera nos, Domine 
te rogamus, audi nos 


a) Ut Ecclesiae vitam, 

famularum tuarum oblatione et 
apostolatu, 

uberiorem praestare digneris, te rogamus, audi nos 


a) Ut in famulo tuo Papa nostro N. 
omnibusque Ecclesiae administris 
Sancti Spiritus dona 

in dies adaugere digneris, 

b) Ut religiosorum vitam et operam 
ad humanae societatis profectum 
ordinare digneris, 

b) Ut universos homines 

ad vitae christianae plenitudinem 
ducere digneris, 

c) Ut in omnibus familiis tibi dicatis 
Christi caritatem et Fundatorum 

spiritum 

conservare et augere digneris, 


te rogamus, audi nos 


te rogamus, audi nos 


te rogamus, audi nos 


te rogamus, audi nos 


c) Ut omnes qui evangelica profitentur 
consilia 

operi Redemptionis plenius adso- 

ciare digneris, te rogamus, audi nos 

d) Ut harum famularum parentes, 
pro munere quod tibi obtulerunt 
caelestibus donis locupletare di¬ 
gneris, 

e) Ut has famulas tuas 
Christo, primogenito in multis fra¬ 
tribus, 

in dies conformare digneris, 

e) Ut his famulis tuis 

perseverantiae virtutem donare di¬ 
gneris, 

e) Ut has famulas tuas, sorores nostras, 
benedicere 
et sanctificare 
et consecrare digneris, 

Iesu, Fili Dei vivi, 

Christe, audi nos. 

Christe, audi nos. 

Christe, exaudi nos. 

Christe, exaudi nos. 

68. Deinde Celebrans tantum surgit et, iunctis manibus, dicit: 

Annue, quaesumus, Domine, 
precibus populi supplicantis 
et caelesti gratia 

famularum tuarum corda dispone, 

ut sacranda tibi pectora 

Sancti Spiritus ignis 

ab omni culparum labe purificet 

et caritatis ardore vehementer accendat. 

Per Christum Dominum nostrum. 

Omnes: 

Arnen. 


te rogamus, audi nos 


te rogamus, audi nos 


te rogamus, audi nos 


te rogamus, audi nos 
te rogamus, audi nos 

Diaconus: 

Levate. 

Et omnes surgunt. 

Professio 

69. Supplicatione litanica expleta, duae sorores iam professae, 
pro familiae religiosae consuetudine, ad sedem Antistitae accedunt et, 
stantes, speciali testium munere funguntur. Professurae singulae ac¬ 
cedunt ad Antistitam et legunt professionis formulam, quam sua 
ipsarum manu opportune antea scripserunt. 

70. Deinde professa laudabiliter ad altare se confert atque in 
illo schedulam professionis deponit; tum, si commode fieri potest, 
professionis instrumenta signat super ipso altari. Quo facto, redit 
ad locum sibi adsignatum. 

71. Quibus expletis, professae, stantes, canere possunt, pro fami¬ 
liae religiosae moribus, antiphonam vel alium cantum, qui modo 
lyrico sensum donationis et gaudii exprimat, ex. gr.: 

Suscipe me, Domine, 
secundum eloquium tuum et vivam; 
et non confundas me 
ab exspectatione mea. 

Sollemnis benedictio seu consecratio professae 

72. Tum religiosae nuper professae genua flectunt et Celebrans, 
extensis manibus ante pectus, dicit benedictionis precem Deus, 
sancti propositi auctor et custos, in qua verba inter uncos posita, 
pro opportunitate, omittere potest, vel precem Domine Deus, mundi 
conditor hominumque Pater, quae n. 159 invenitur. 

Deus, sancti propositi auctor et custos, 
debitis nos decet te celebrare praeconiis, 
qui per Verbum tuum in Spiritu Sancto 
humanam familiam ineffabili amore creasti 
ac tanta caritate divino admisisti consortio 
ut imaginis tuae insignibus 

vitaeque perpetuae ornamentis 
tamquam sponsam ditares. 

Cum vero diabolica fraude decepta 

fidei vinculum fregit divinae 

a nuptiali non exclusisti pactione, 

sed aeterno in Noe, servum tuum, impulsus amore 

pristinum foedus misericors instaurasti. 

(Dein ex fidelis Abrahae semine 
stirpem victuram stellarum numerum elegisti 
et legitimas foederis tabulas 
Moyse ministro firmasti. 

In qua tuae dilectionis plebe 
sanctae per saecula mulieres floruerunt, 
pietate ac fortitudine insignes, 
iustitia atque fide praeclarae). 

Cum demum venit temporum plenitudo 
de radice Iesse sacram Virginem suscitasti, 
quae Spiritu superveniente Paraclito 
ac tua obumbrante virtute, 

immaculato partu mundi Redemporem effunderet. 
Ille pauper, humilis, oboediens effectus, 
causa et exemplar totius exstitit sanctitatis; 
Ecclesiam Sponsam condidit 

ac tanto dilexit amore ut pro ea seipsum traderet 
ac suo sanctificaret cruore. 

Tu autem, Domine, providenti sanxisti consilio 

ut eius vestigia filiae sequerentur innumerae, 

quae Christi discipulae factae 

ad sponsarum dignitatem provehi mererentur. 

(Quarum admirabili varietate 

sancta floret Ecclesia 

tamquam Sponsa ornata monilibus, 

Regina circumamicta virtute, 

Mater prole exsultans). 

Supplices ergo, Pater, rogamus ac petimus: 
super has filias tuas ignem emitte Paracliti, 
ut flammam alat propositi 
quam in earum cordibus suscitavit. 

Renideat in eis, Domine, 
baptismatis nitor vitaeque innocentia. 

Tibi caritate ferventer adhaereant, 
sacris religionis vinculis confortatae. 

Unici Sponsi Christi 
consortium servent fideles; 

Ecclesiam Matrem strenua diligant caritate 
cunctosque homines superno amplectantur amore, 
quos de beata spe 
caelestium bonorum commoneant. 

Domine, sancte Pater, 

famularum tuarum misericors dirige gressus 

et iter defende benignus; 

quae cum demum pervenerint 

ad summi Regis tribunal, 

non Iudicis verba pavescant 

sed Sponsi vocem percipiant 

suaviter ad nuptias caelestes vocantis. 

Per Christum Dominum nostrum. 

Omnes: 

Arnen. 

Insignium professionis traditio 

73. Benedictione absoluta, Celebrans et populus sedent; si tra¬ 
dendi sunt anuli, religiosae nuper professae surgunt et accedunt ad 
Celebrantem, qui unicuique anulum tradit, dicens, ex. gr.: 

Accipe anulum, 

quae es sponsa Regis aeterni: 

fidem Sponso tuo intactam serva 

ut ad aeterni gaudii nuptias 
merearis admitti. 

Professa respondet: 

Arnen. 

Deinde ad locum suum revertit. 

74. Si vero religiosae nuper professae sunt plures, aliave iusta de 
causa, Celebrans formulam qua anulus traditur, semel pro omnibus 
dicere potest: 

Accipite anulum, 

quae estis sponsae Regis aeterni: 

Sponso fidem intactam servate 
ut ad aeterni gaudii nuptias 
admitti mereamini. 

Professae omnes simul respondent: 

Arnen 

et accedunt ad Celebrantem, anulum recepturae. 

75. Interea schola, una cum populo, cantat hanc vel aliam aptam 
antiphonam: 

Ipsi sum desponsata, 
qui Filius est Patris aeterni, 
proles Virginis Matris 
totiusque mundi Salvator 

cum Psalmo 44, vel alium congruentem cantum. Altero quoque versu 
repetitur antiphona; in fine psalmi non dicitur Gloria Patri sed anti- 
phona. Si contingit autem ut insignium traditio compleatur antequam 
psalmus integer decantatus sit, psalmus interrumpitur et repetitur 
antiphona. 

76. Si secundum leges vel consuetudines familiae religiosae alia 
professionis insignia sunt tradenda, hic tradantur, silentio vel apta 
formula. In hac tamen re, decora sobrietas servanda est. 

77. His expletis, ubi mos viget vel opportunum videtur, signi¬ 
ficari potest sorores nuper professas in perpetuum familiae religio¬ 
sae esse aggregatas vel aptis verbis ab Antistita prolatis vel osculo 
pacis, ex. gr.: 



RITUS PROFESSIONIS PERPETUA INTRA MISSAM PERAGENDUS 


77 


a) Antistita haec vel similia verba profert: 

Confirmamus vobis 

partem et societatem huius familiae N. 
ut omnia communia posthac nobiscum habeatis. 

Quibus, pro opportunitate, Celebrans addit: 

Vos autem sanctum ministerium 
ab Ecclesia commissum 
eiusque nomine exercendum, 
fideliter persolvite. 

Et omnes illius familiae religiosae sodales assentiunt dicentes: 

Arnen. 

b) Vel, his omissis, Celebrans pacem dat. Antistita et sodales frater¬ 
nam dilectionem religiosis nuper professis significant osculo pacis 
vel alio modo, secundum familiae religiosae consuetudinem. 

Quam dilecta tabernacula tua, Domine virtutum! 
concupiscit et deficit anima mea in atria Domini 

cum Psalmo 83, vel alium congruentem cantum. 

Pax, si hic datur, ante communionem omittitur. 

78. Quibus expletis, religiosae nuper professae ad loca sibi desi¬ 
gnata revertuntur. Tum prosequitur Missa. 

LlTURGIA EUCHARISTICA 

79. Dum cantus ad offertorium canitur, nonnullae religiosae nuper 
professae ad altare opportune afferunt panem, vinum, aquam pro 
Sacrificio eucharistico. 

80. In Precibus eucharisticis professarum oblatio secundum has 
formulas opportune commemoratur: 

a) in Prece eucharistica I dicitur « Hanc Igitur » proprium: 

Hanc Igitur oblationem servitutis nostrae, 
sed et famularum tuarum, 

quam tibi in die earum consecrationis offerimus, 
quaesumus, Domine, 

placatus accipe et propitiatus sanctifica; 

ut quae, te largiente, 

arctius se hodie Filio tuo sociarunt, 

eidem in fine temporum gloriose advenienti 

iucundanter occurrant. 

(Per Christum Dominum nostrum). 

b) in intercessionibus Precis eucharisticae II, post verba « ... universo 
clero » additur: 

Recordare quoque. Domine, istarum sororum, 
quae omnia propter te reliquerunt 
ut te in omnibus invenirent 

et, sui oblitae, cunctorum prospicerent necessitatibus. 

c) in intercessionibus Precis eucharisticae III, post verba « ... populo 
acquisitionis tuae » additur: 

Confortare quoque, Domine, 
in sancto proposito digneris 
has famulas tuas, 

quae pia devotione Christum tuum student sectari, 
evangelicae vitae atque fraternae dilectionis 
testimonium praebentes. 

d) intercessionibus Precis eucharisticae IV, mentio professarum in¬ 
seri potest hoc modo: 

... sed et totius cleri 

et istarum sororum, 

quae sacro religionis pignore 

hodie tibi perpetuo se consecrarunt, 

et offerentium, 

et circum astantium, ... 

81. Si osculum pacis datum non est (cf. n. 77), nunc Celebrans 
dat convenienti modo religiosis nuper professis omnibusque ad- 
stantibus. 

82. Postquam Celebrans Corpus et Sanguinem Domini sumpsit, 
religiosae nuper professae ad altare accedunt communionem recep¬ 
turae, quae sub utraque specie eis distribui potest. Post eas, paren¬ 
tes, propinqui, sodales eodem modo Eucharistiam sumere possunt. 

Dimissio 

83. Oratione post communionem expleta, religiosae nuper Deo sa¬ 
cratae ante altare sistunt et Celebrans, ad eas conversus, dicere potest: 

Deus, sancti consilii inspirator et effector, 
sua vos constanter tueatur gratia, 
ut vestrae vocationis munera 
fideli animo persolvatis. 

Omnes: 

Arnen. 

Ipse divinae vos faciat caritatis 

apud omnes gentes testimonium et signum. 

Omnes: 

Arnen. 

Et vincula, quibus Christo 
vos nexuit in terris, 
in caelis benignus perennet. 

Omnes: 

Amen. 

Altera benedictionis formula n. 160. 

84. Denique universum populum benedicit: 

Et vos omnes, qui his sacris adestis, 
benedicat omnipotens Deus 

Pater, et Filius >J<, et Spiritus Sanctus. 

Omnes: 

Amen. 

INTRA MISSAM PERAGENDUS 


85. Votorum renovatio, quae vel ex lege generali Ecclesiae vel ex 
peculiari Constitutionum praescripto fit, si familiae religiosae oppor¬ 
tunum videtur, intra Missam peragi potest. 

86. Ritus renovationis votorum maxima sobrietate peragatur, 
praesertim si vota secundum Constitutiones Instituti religiosi saepius 
vel quotannis renovantur. 

87. Dicitur Missa liturgiae diei respondens aut Missa ritualis in 
die renovationis votorum, iuxta rubricas (cf. Praen., nn. 9-10). 

88. Renovatio votorum de more fit ad sedem. Opportuno presby¬ 
terii loco sedes paretur pro Antistita, sororum professionem recep¬ 
tura. 


89. Religiosae, quae professionem renovant, communionem sub 
utraque specie sumere possunt. Ideoque si unus adhibetur calix 
congruentis sit capacitatis. 


Liturgia verbi 

90. In liturgia verbi omnia fiunt more solito, praeter haec: 

a) lectiones vel e Missa diei vel e textibus, qui nn. 98-152 propo¬ 
nuntur, sumi possunt (cf. Praen., nn. 9-10) ; 

b) Symbolum non dicitur, etiamsi rubricis liturgiae diei prae¬ 
scribitur. 

91. Post evangelium fit homilia, in qua cum lectiones sacrae 
Scripturae tum vis et virtus vitae religiosae commemorantur. 

Votorum renovatio 
Divinae gratiae expostulatio 

92. Homilia expleta, Celebrans divinum auxilium exposcit, di¬ 
cens, ex. gr.: 

Oremus Deum Patrem, 
perseverantis consilii largitorem, 
pro his famulis eius, 
quae hodie coram Ecclesia 
vota sua renovare contendunt. 

Omnes per aliquod temporis spatium silentio orant. Deinde Cele¬ 
brans dicit: 

Respice, quaesumus, Domine, 

super has famulas tuas, 

quae ad Filii tui pressius sectanda vestigia 

providenti vocasti consilio; 

et miseratus concede 

ut iter amoris tui, 

quod alacres sunt aggressae, 

perseveranti caritate conficiant. 

Per Christum Dominum nostrum. 

Omnes: 

Arnen. 

Renovatio professionis 

93. Oratione expleta, duae sorores iam professae, pro familiae reli¬ 
giosae consuetudine, stantes prope Antistitam, speciali testium mu¬ 
nere funguntur. 

Professurae singulae accedunt ad Antistitam et legunt professionis 
formulam. Si autem professurae complures sunt, professionis for¬ 
mula ab omnibus simul recitari potest, a singulis vero concludenda 
est verbis « Sic promitto ... » vel similibus, quae singularum volun¬ 
tatem aperte declarent. 

Sicubi, secundum Instituti Constitutiones, professio ab omnibus 
quotannis renovanda est, praestat ut sorores cum Antistita, omnes 
simul, professionis formulam recitent. 

Conclusio ritus renovationis votorum 

94. Ritus apte concluditur recitatione orationis universalis seu 
fidelium, ad quam adhiberi potest formula quae nn. 156-158 propo¬ 
nitur. 


Liturgia eucharistica 

95. Dum cantus ad offertorium canitur, nonnullae religiosae quae 
vota nuper renovarunt ad altare opportune afferunt panem, vinum, 
aquam pro Sacrificio eucharistico. 

96. Celebrans, dicto Pax Domini, modo convenienti, pacem dat 
religiosis, quae nuper professionem renovarunt, necnon omnibus 
adstantibus. 

/ 

97. Postquam Celebrans Corpus et Sanguinem sumpsit, religio¬ 
sae nuper professae ad altare accedunt, communionem sub utraque 
specie recepturae. 



CAPUT V 


ALII TEXTUS 

IN PROFESSIONIS RELIGIOSARUM RITIBUS ADHIBENDI 


I. Lectiones Biblice 
Lectiones e Vetere Testamento 

98. Gen 12, 14 a: « Egredere de terra tua, et de cognatione tua, 
et veni ». 

In diebus illis: Dixit Dominus ad Abram ... 4 usque ad Dominus. 

99. 1 Sam 3, 1-10: « Loquere, Domine, quia audit servus tuus ». 
In diebus illis: Puer Samuel ministrabat Domino ... 

100. 1 Reg 19, 4-9 a. 11-15 a: «Sta in monte coram Domino». 
In diebus illis: Perrexit Elias in desertum... 9 usque ad in spelunca. 

15 usque ad in Damascum. 

101. 1 Reg 19, 16b. 19-21: «Consurgens Eliseus abiit et secutus 
est Eliam ». 

In diebus illis: Dixit Dominus ad Eliam: Eliseum, filium Saphat... 

102. Cant 2, 8-14: « Surge, amica mea, et veni ». 

Vox dilecti mei... 

103. Cant 8, 6-7: « Fortis est ut mors dilectio ». 

Pone me Ut signaculum... 

104. Is 61, 9-11: «Gaudens gaudebo in Domino». 

Scient in gentibus semen populi mei... 

105. Os 2, 14. 19-20 (Hebr 16, 21-22): «Sponsabo te mihi in 
sempiternum ». 

Haec dicit Dominus: Ecce ego lactabo eam... 

Versus 14 interpretari debet secundum hebraicam veritatem. 


Lectiones e Novo Testamento 

106. Act 2, 42-47: « Omnes qui credebant erant pariter, et habe¬ 
bant omnia communia ». 

Erant perseverantes in doctrina apostolorum... 

107. Act 4, 32-35: «Cor unum et anima una». 

Multitudinis credentium erat cor unum ... 

108. Rom 6, 3-11: « In novitate vitae ambulemus ». 

Fratres: Quicumque baptizati sumus in Christo Iesu... 

109. Rom 12, 1-13: « Exhibete corpora vestra hostiam viventem, 
sanctam, Deo placentem ». 

Obsecro vos, fratres, per misericordiam Dei... 

110. 1 Cor 1, 22-31: «Verbum crucis pereuntibus stultitia est; 
nobis, Dei virtus est ». 

Fratres: Iudaei signa petunt... 

111. 1 Cor 7, 25-35: « Virgo cogitat quae Domini sunt ». 

Fratres: De virginibus praeceptum Domini non habeo ... 

112. Eph 1, 3-14: « Elegit nos Deus in Christo ut essemus sancti 
et immaculati in caritate ». 

Fratres: Benedictus Deus et Pater Domini nostri Iesu Christi... 

113. Phil 2, 1-4: « Idem sapiatis, eandem caritatem habentes, 
unanimes ». 

Fratres: Si qua consolatio in Christo ... 

114. Phil 3, 8-14: « Omnia detrimentum feci, ut Christum lucri¬ 
faciam ». 

Fratres: Verumtamen existimo omnia... 

115. Coi 3, 1-4: « Quae sursum sunt sapite, non quae super ter¬ 
ram ». 

Fratres: Si consurrexistis cum Christo ... 

116. Coi 3, 12-17: « Super omnia caritatem habete, quod est 
vinculum perfectionis ». 

Fratres: Induite vos sicut electi Dei... 

117. 1 Thess 4, 1-3 a. 7-12: «Haec est voluntas Dei, sanctificatio 
vestra ». 

Fratres, rogamus vos ... 3 usque ad sanctificatio vestra. 

118. 1 Petr 1, 3-9: « Cum Iesum Christum non videritis, diligitis ». 
Benedictus Deus et Pater Domini nostri Iesu Christi... 

119. 1 Ioan 4, 7-16: « Si diligamus invicem, Deus in nobis manet ». 
Carissimi, diligamus nos invicem... 

120. Apoc 3, 14 b. 20-22: « Cenabo cum illo et ipse mecum ». 

Haec dicit Arnen... 

121. Apoc 22, 12-14. 16-17. 20: « Veni, Domine Iesu! ». 

Ego, Ioannes, audivi vocem dicentem mihi: Ecce venio cito... 

Psalmi Responsorii 

122. Ps 23, 1-2, 34 ab, 5-6 

R. (6): Haec est generatio quaerentium faciem tuam, Domine. 

123. Ps 26, 1, 4, 5, 8 b-9 abc, 9 d et 11 
R. (8 b): Faciem tuam, Domine, quaero. 

124. Ps 32, 2-3, 4-5, 11-12, 13-14, 18-19, 20-21 

R. (12 b): Beatus populus quem elegit Dominus in hereditatem suam. 

125. Ps 33, 2-3, 4-5, 6-7, 8-9 
vel 10-11, 12-13, 14-15, 17 et 19 

R. (2 a): Benedicam Dominum in omni tempore. 

vel (9 a): Gustate et videte quoniam suavis est Dominus. 

126. Ps 39, 2 et 4 ab, 7-8 a, 8 b-9, 10, 12 

R. (8 a et 9 a): Ecce venio, Domine, ut faciam voluntatem tuam. 

127. Ps 44, 11-12, 14-15, 16-17 

R. (Mt 25, 6): Ecce sponsus venit: exite obviam Christo Domino. 

128. Ps 62, 2, 34, 5-6, 8-9 

R. (2b): Sitit in te anima mea, Domine, Deus meus. 

129. Ps 83, 3, 4, 5-6 a et 8 a, 11, 12 

R. (2): Quam dilecta tabernacula tua. Domine virtutum! 

130. Ps 99, 2, 3, 4, 5 

R. (2 c): Introite in conspectu Domini, in exsultatione. 

Alleluia et Versus ante Evangelium 

131. Ps 132, 1: Ecce quam bonum et quam iucundum 
habitare fratres in unum! 

132. Mt 11, 25: Benedictus es. Pater, Domine caeli et terrae, 
quia mysteria regni parvulis revelasti. 

133. Ioan 13, 34: Mandatum novum do vobis, dicit Dominus, 
ut diligatis invicem sicut dilexi vos. 

134. Ioan 15, 5: Ego sum vitis, vos palmites, dicit Dominus; 
qui manet in me, et ego in eo, hic fert fructum multum. 

135. 2 Cor 8, 9: Iesus Christus egenus factus est, cum esset dives, 
ut illius inopia vos divites essetis. 

136. Gal 6, 14: Mihi absit gloriari nisi in Cruce Domini, 
per quem mihi mundus crucifixus est, et ego mundo. 

137. Phil 3, 8-9: Omnia detrimentum feci et arbitror ut stercora, 
ut Christum lucrifaciam et inveniar in illo. 


Evangelia 

138. Mt 11, 25-30: «Abscondisti haec a sapientibus, et revelasti 
ea parvulis ». 

In illo tempore: Respondens Iesus dixit... 

139. Mt 16, 24-27: « Qui perdiderit animam suam propter me, 
inveniet eam ». 

In illo tempore: Dixit Iesus discipulis suis ... 

140. Mt 19, 3-12: « Sunt eunuchi qui seipsos castraverunt propter 
regnum caelorum ». 

In illo tempore: Accesserunt ad Iesum pharisaei... 

141. Mt 19, 16-26: « Si vis perfectus esse, vende quae habes et 
sequere me ». 

In illo tempore: Ecce unus accedens ad Iesum ait illi... 

142. Mt 25, 1-13: « Ecce sponsus venit: exite obviam ei ». 

In illo tempore: Dixit Iesus discipulis suis parabolam hanc: Simile 
erit regnum caelorum decem virginibus ... 

143. Mc 3, 31-35: « Qui fecerit voluntatem Dei, hic frater meus et 
soror mea et mater est ». 

In illo tempore: Veniunt mater Iesu et fratres ... 

144. Mc 10, 24 b-30: « Ecce nos dimisimus omnia et secuti su¬ 
mus te ». 

In illo tempore: Ait Iesus discipulis suis: Filioli... 

145. Lc 1, 26-38: « Ecce ancilla Domini ». 

In illo tempore: Missus est angelus Gabriel a Deo in civitatem Gali¬ 
laeae .. 

146. Lc 9, 57-62: « Nemo mittens manum suam ad aratrum et 
respiciens retro, aptus est regno Dei ». 

In illo tempore: Ambulantibus Iesu et discipulis suis in via ... 

147. Lc 10, 38-42: « Martha excepit illum in domum suam. Maria 
optimam partem elegit ». 

In illo tempore: Intravit Iesus in quoddam castellum ... 

148. Lc 11, 27-28: «Beati qui audiunt verbum Dei et custodiunt 
illud ». 

In illo tempore: Extollens vocem quaedam mulier... 

149. Ioan 12, 24-26: « Si granum frumenti mortuum fuerit, mul¬ 
tum fructum affert ». 

In illo tempore: Dixit Iesus discipulis suis: Arnen, amen dico vobis ... 

150. Ioan 15, 1-8: «Qui manet in me, et ego in eo, hic fert 
fructum multum ». 

In illo tempore: Dixit Iesus discipulis suis: Ego sum vitis vera... 

151. Ioan 15, 9-17: « Vos amici mei estis, si feceritis quae ego 
praecipio vobis ». 

In illo tempore: Dixit Iesus discipulis suis: Sicut dilexit me Pater... 

152. Ioan 17, 20-26: « Volo ut ubi sum ego, et illi sint mecum ». 
In illo tempore: [Sublevatis Iesus oculis in caelum, oravit dicens: 

Pater sancte,] non pro eis rogo tantum... 


II. Altera ratio tradendi prim/e professionis insignia 

153. Si vero religiosae nuper professae complures sunt, aliave 
iusta de causa. Celebrans tradit professionis insignia formulam re¬ 
citans semel pro omnibus: 

Accipite, filiae carissimae, 
velamen et Regulam, 
vestrae professionis insignia: 
subditae Christo Domino estote 
ac tota vita exhibete, 
quod sedulae didicistis. 

Professae omnes simul respondent: 

Amen. 

Et accedunt ad Celebrantem qui, adiuvantibus Antistita et novi- 
tiarum Magistra, eas velamine cooperit ac Regulam tradit. 

Quibus receptis, redeunt ad locum suum. 

154. Interea schola intonat antiphonam: 

Quaesivi quem diligit anima mea 

cum Psalmo 44 vel alium congruentem psalmum; in fine psalmi non 
dicitur Gloria Patri sed antiphona. Si contingit autem ut insignium 
traditio compleatur antequam psalmus integer decantatus sit, psal¬ 
mus interrumpitur et repetitur antiphona. 

155. Si autem, secundum leges vel consuetudines familiae religio¬ 
sae alia professionis insignia tradenda sunt, hic tradantur silentio 
vel apta formula. In hac tamen re, decora sobrietas servanda est. 


III. Oratio universalis seu fidelium ad libitum adhibenda 
Monitio 

156. a) In Missa primae professionis: 

Celebrantes, fratres dilectissimi, 
paschale Christi mysterium 

et istarum sororum professionis religiosae primordia, 
ad Deum Patrem omnipotentem 
per Iesum Christum, evangelicae vitae auctorem, 
communes dirigamus preces. 

b) In Missa qua vota renovantur: 

Recordantes, fratres dilectissimi, Christi verba: 

« Sine me nihil potestis facere », 

per ipsum exoremus misericordiarum Patrem 

pro gentium salute, 

pro temporum tranquillitate, 

pro his sororibus nostris, 

quae religionis vota hodie renovarunt. 

Intentiones 

157. I. a) Pro Ecclesia sancta Dei: 

ut filiorum suorum decorata virtutibus 

Christo Sponso 
fulgidior in dies eniteat, 

Dominum exoremus. 

b) Pro Summo Pontifice ceterlsque Episcopis: 
ut Spiritus Sanctus, qui replevit Apostolos, 
in eorum successores 

incessablliter defluat, 

Dominum exoremus. 

c) Pro universis Ecclesiae administris: 
ut sermone et operibus 

in salutem ducant populum sibi commis¬ 
sum, 

Dominum exoremus. 

II. a) Pro mundi pace et salute: 

ut religiosi omnes 

Christi pacis praecones sint atque ministri, 
Dominum exoremus. 

b) Pro universarum gentium bono: 
ut omnes divino servitio addicti 
caelestia sectantes 

hominum profectum 
indesinenter foveant, 

Dominum exoremus. 

c) Pro cunctis Christi fidelibus: 
ut arcanam Dei vocem 

ad sanctitatem omnes invitantem 
auribus intentis percipiant, 

Dominum exoremus. 

III. a) Pro universis religiosis: 

ut spirituales Deo offerant hostias, 
cordis et labiorum cantico, 

mentis manuumque laboribus, 
terrestris vitae cruciatibus, 

Dominum exoremus. 

b) Pro iis qui evangelica sectantur consilia: 
ut mutuae dilectionis praeceptum 

in ipsis praefulgeat 
et sicut pristinis Iesu discipulis 
eis cor unum sit et anima una, 
Dominum exoremus. 

c) Pro omnibus in religione Deo sacratis: 
ut vitam Ecclesiae participent 
eiusque incepta et proposita 

pro viribus foveant, 

Dominum exoremus. 

d) Pro universis religiosis: 

ut sicut quisque vocatus erit 
Ecclesiae sanctitatem adaugeat 
et regnum Dei studeat propagare, 
Dominum exoremus. 

IV. a) Pro his sororibus nostris, 

quae hodie professione religiosa 
se Deo impensius devoverunt: 
ut eis assiduae orationis, 
alacris paenitentiae, 
ferventis apostolatus 
amorem benignus infundat. 

Dominum exoremus. 

b) Pro iis quae hodie divino servitio 
arctius mancipantur: 
ut spiritum fraternae dilectionis 
et strenuae erga omnes caritatis 
in ipsis fovere dignetur, 

Dominum exoremus. 

c) Pro his sororibus nostris, 

quae hodie se Christo Domino devoverunt: 
ut, virgines prudentes imitatae, 
amoris et fidei lampades 
diligenter alant, 

Dominum exoremus. 

d) Pro his religiosis, 

quae hodie sanctum firmarunt propositum: 
ut Sponsum vigilantes exspectent 
et cum eo ad caelestes nuptias 
mereantur admitti, 

Dominum exoremus. 

e) Pro iis quae hodie evangelica consilia pro¬ 

fitentur: 

ut religiosa consecratio 
illam adaugeat sanctitatem 
ad quam eas baptismum vocavit, 

Dominum exoremus. 

f) Pro nobis omnibus: 

ut divini Magistri verba « Estote perfecti » 
fideliter amplectentes, 

dignos sanctificationis fructus exhibeamus 
et mensuram plenitudinis Christi tandem 
assecuti, 

in caelestem Ierusalem congregemur. 
Dominum exoremus. 

Precationis conclusio 

158. a) In Missa primae professionis: 

Tuere, Domine, familiam tuam 

et propitiatus concede 

quod pro his sororibus nostris. 

primitias suae donationis tibi offerentibus, 
concordi exoravimus prece. 

Per Christum Dominum nostrum. 

b) In Missa qua vota renovantur: 

Veritatis auctor et misericordiae Deus, 
supplicationes populi tui benignus exaudi, 
et, intercedente beata Virgine Maria; Dei Genetrice, 
his famulis tuis 

perseverantiae virtutem infunde, 
ut vota, quae te donante renovarunt, 
te prosequente constanter adimpleant. 

Per Christum Dominum nostrum. 

Omnes: 

Amen. 

IV. Altera sollemnis Prex benedictionis 

SEU CONSECRATIONIS PROFESSARUM 

159. Domine Deus, mundi creator hominumque Pater, 
laudibus gratibusque te veneramur, 
quod de Abrahae stirpe populum elegisti 
ac, tuo nomine decoratum, tibi sacrasti. 

Quem, cum in deserto peragraret, 

voce tua confortasti et dextera protexisti; 

cum pauper et despectus esset, 

amoris foedere tibi sociasti; 

cum a tua dilectione aberraret, 

ad iustltiae semitas misericors reduxisti; 

cum autem te inquireret, 

paterna praevenisti caritate 

donec libertatis regionem incoleret. 

In primis vero, Pater, benedicimus tibi, 

quia per Iesum Christum, Filium tuum ac Fratrem nostrum, 

voluisti nos ad veritatis agnitionem venire. 

Ille, ex beatissima Virgine natus, 
populum tuum a peccato moriendo redemit 
et de futura gloria resurgendo commonuit. 

Cum autem ad tuam dexteram consedisset, 
sanctum emisit Paraclitum 
qui discipulos vocaret innumeros, 
ut, Evangelii sectantes consilia, 

Nominis tui gloriae hominumque saluti 
totam vitam sacrarent. 

Sed hodie domum tuam decet novo cantico resonare 
pro his sororibus nostris, 
quae vocem attendentes tuam 
divino se obtulerunt servitio. 

Emitte, ergo, Domine, Sancti Spiritus donum 

super has famulas tuas, 

quae propter te omnia reliquerunt. 

Fulgeat in eis, Pater, vultus Christi tui 
ut omnes, eas adspicientes, 

Ipsum Ecclesiae tuae adesse cognoscant. 

Fac, quaesumus, ut cor liberum custodientes, 
fratrum curas suscipiant; 
ut subvenientes adflictis, 

Christum patientem reficiant; 

ut humana spectantes, 

ea sentiant divina providentia gubernari. 

Vitae suae dono adventum Regni festinent, 

donec Sanctis tuis 

in caelesti patria mereant sociari. 

Per Christum Dominum nostrum. 

V. Altera Benedictionis formula in fine Missae 

PROFESSIONIS PERPETUA} 

160. Celebrans: 

Omnipotens Pater concedat vos 
constantes esse in fide, 
simplices in malo, 
sapientes in bono. 

Omnes: 

Arnen. 

Dominus Iesus, cuius vestigia sequimini, 
tribuat vos mortis et resurrectionis suae mysterium 
in vestra carne renovare. 

Omnes: 

Arnen. 

Sancti Spiritus ignis 

corda vestra ab omni labe purificet 

et divino inflammet amore. 

Omnes: 

Arnen. 

NORJVLE GENERALES 


1. Quibusdam Religionibus opportunum videtur novitios, exacto 
novitiatus canonici anno, vota temporaria non emittere, sed sive per 
aliquot annos sive usque ad tempus professionis perpetuae, Instituto 
tantum devinciri peculiari promissione vel aliis ligaminibus tempo¬ 
rariis. 1 


2. Quamquam promissio aut alia temporaria ligamina, sua ipsorum 
natura, a votis religiosis differunt, tamen ad tria consilia evangelica 
referuntur et quodammodo professionem praeparant. 2 Quare valde 
praestat ut haec fiant ferventi comitante oratione; immo pia Mater 
Ecclesia sinere non dubitat promissionem emitti in congrua actione 
liturgica veluti in celebratione verbi Dei vel divini Officii, Laudum et 
Vesperarum praesertim, aut, si adiuncta expostulant, in ipso Sacrificio 
eucharistico. 

3. In disponendo promissionis ritu, maxima adhibeatur cura, ut 
eius peculiaris indoles servetur neque ei inserantur quae professionis 
religiosae sunt. Itaque in formulis componendis, in lectionibus deli¬ 
gendis, in signis liturgicis statuendis vitentur ea quae vi iuris aut ex 
antiquo more ad professionis religiosae ritum pertinent. 

4 . Promissionis emissio actus est communitati praesertim servatus; 
nam promissio eo in primis spectat ut candidatus diutius vitam reli¬ 
giosam experiatur et Instituto probetur. Ideoque ritus congrua sobrie¬ 
tate est persolvendus. 


1 Cf. S. Congr. pro Religiosis et Institutis saecularibus. Instructio Renovationis 
causam , 6 ianuarii 1969, nn. 2, 7, 34. 

2 Cf. Ibid. nn. 7 et 35. 

RITUS PROMISSIONIS 

IN SACRA VERBI DEI CELEBRATIONE PERAGENDUS 

Promissio, ut est eius natura, congrue peragitur in apta verbi Dei 
celebratione, quae vitam religiosam et indolem Instituti illustret. 

Ritus initiales 

5. Ritus opportune incipit salutatione Superioris vel cantu psalmi 
aliusve apti hymni. 

6. Deinde Superior his vel similibus verbis ex novitiis quaerit ve- 
lintne vitam religiosam amplius experiri, Regulam et Constitutiones 
Instituti fideliter servantes: 

Vultis sincero corde et intento animo 

vitam religiosam amplius experiri, 

per evangelica consilia Christum sectantes 

et nostrae familiae Regulam fideliter custodientes? 

Novitii omnes simul respondent: 

Volo. 

Superior: 

Misericors Deus, gratia sua,, 
voluntatem confirmet vestram. 

Omnes: 

Amen. 

7. Si placet, omissa interrogatione, postulatio fieri potest hoc modo: 
unus ex novitiis, pro omnibus, ad Superiorem conversus, dicit haec vel 
similia verba: 

Anno probationis exacto, 

conversationem vestram diutius experiri cupimus, 
quo maturiore iudlcio 

professionem religiosam valeamus emittere. 

Ideo a vobis petimus 
ut vestra accipiamur familia, 
in qua Christum sequemur 
evangelica servantes consilia 

et huius familiae N. Regulam fideliter custodientes. 

Superior respondet hoc vel simili modo: 

Misericors Deus vestra perficiat proposita 
noblsque concedat fraternam vobis praestare opem. 

Omnes: 

Arnen. 

8. Expleta interrogatione vel postulatione, Superior ad Deum Pa¬ 
trem hanc vel similem dirigit orationem: 

Oremus. 

Et, pro opportunitate, omnes per aliquod temporis spatium silentio 
orant. Tunc: 

Respice, quaesumus, Domine, 

super hanc familiam N., tuo Nomine congregatam, 

et concede his famulis tuis (N. N.), 

qui vitam religiosam 

impensius experiri exoptant, 

ut voluntatem tuam sincera mente exquirant 

et perseveranti animo valeant adimplere. 

Per Christum. 

Omnes: 

Arnen. 

Sacra verbi Dei celebratio 

9. Tum leguntur Sacrarum Scripturarum apti textus cum con¬ 
gruis cantibus e Psalterio praesertim delectis. Sumi possunt etiam 
aliae aptae lectiones vel ex Ecclesiae aut Instituti documentis vel e 
Sanctis Patribus necnon ex probatis Auctoribus. Lectio autem Evan- 
gelii principem locum semper obtineat. 

10 . Deinde Superior fratrum coetum et novitios alloquitur de vitae 
religiosae natura atque Instituti indole vel aptum Regulae capitulum 
legit. 

Promissionis emissio 

11 . Quibus expletis, novitii singuli accedunt ad Superiorem et 
coram ipso, testibus, communitate legunt promissionis formulam. Si 
autem novitii complures sunt, promissionis formula ab omnibus simul 
recitari potest, a singulis vero concludenda est verbis, quae singulorum 
voluntatem aperte declarent. 

Conclusio ritus 

12 . Ritus laudabiliter concluditur oratione universali seu fidelium 
(ad quam monitio et intentiones, aptatis aptandis, sumi possunt ex 
iis quae in parte I, nn. 140-141 et in parte II, nn. 156-157 proponuntur) 
et oratione dominica, cui adici potest apta prex, ex. gr.: 

Deus, qui in Filio tuo 

nobis fontem et exemplar tradidisti 

vitae tibi et fratribus perfecte dicatae, 

praesta, quaesumus, ut hi famuli (N. N.) 

divinis mandatis constanter oboediant 

et, intercedente beata semper Virgine Maria, 

quod hodie alacres promittunt 

firma voluntate quandoque devoveant. 

Per Christum. 

Omnes: 

Arnen. 


13 . Postea Superior, pro opportunitate, religiosos nuper promis¬ 
sione obstrictos et omnes fratres benedicit et fraterne salutat, secun¬ 
dum familiae religiosae consuetudinem. Interea canitur aptus hym¬ 
nus vel canticum laudis. 

II 

RITUS PROMISSIONIS 

CELEBRATIONI DIVINI OFFICII CONIUNCTUS 


Divini Officii celebratio, Laudum et Vesperarum praesertim, in qua 
Dominus noster Iesus Christus una cum Sponsa Ecclesia caelestem 
Patrem exorat et pro totius mundi salute interpellat, aptum quoque 
tempus est ad promissionem rite emittendam. 

Ritus initiales 

14 . Hora divini Officii incipit more consueto. Expleta psalmodia, 
Superior his vel similibus verbis ex novitiis quaerit velintne vitam 
religiosam amplius experiri, Regulam et Constitutiones Instituti fide¬ 
liter servantes: 

Vultis sincero corde et intento animo 

vitam religiosam amplius experiri, 

per evangelica consilia Christum sectantes 

et nostrae familiae Regulam fideliter custodientes? 

Novitii omnes simul respondent: 

Volo. 

Superior: 

Misericors Deus, gratia sua, 
voluntatem confirmet vestram. 

Omnes: 

Arnen. 

15 . Si placet, omissa interrogatione, postulatio fieri potest hoc 
modo: unus ex novitiis, pro omnibus, ad Superiorem conversus, dicit 
haec vel similia verba: 

Anno probationis exacto, 

conversationem vestram diutius experiri cupimus, 
quo maturiore iudlcio 

professionem religiosam valeamus emittere. 

Ideo a vobis petimus 

ut vestra accipiamur familia, 

in qua Christum sequemur 

evangelica servantes consilia 

et huius Instituti Regulam fideliter custodientes. 

Superior respondet hoc vel simili modo: 

Misericors Deus vestra perficiat proposita 
nobisque concedat fraternam vobis praestare opem. 

Omnes: 

Amen. 

16 . Expleta interrogatione vel postulatione, Superior ad Deum Pa¬ 
trem hanc vel similem orationem dirigit: 

Oremus. 

Et, pro opportunitate, omnes per aliquod temporis spatium silentio 
orant. Tunc: 

Respice, quaesumus, Domine, 

super hanc familiam N., tuo Nomine congregatam, 

et concede his famulis tuis (N. N.), 

qui vitam religiosam 

impensius experiri exoptant, 

ut voluntatem tuam sincera mente exquirant 

et perseveranti animo valeant adimplere. 

Per Christum. 

Omnes: 

Amen. 

Lectio verbi Dei 

17 . Tum, loco lectionis brevis, legitur Sacrarum Scripturarum aptus 
textus, cui adici potest responsorium lectionem illustrans vel saltem 
indoli celebrationis respondens, ex. gr.: 

y. Audi consilium, * et suscipe disciplinam. Audi. 
y. Serva mandata mea et vives. Audi. 

Gloria Patri. Audi. 

Vel: 

In mandatis tuis exercebor, * et considerabo vias tuas. 
In mandatis. 

y. Lucerna pedibus meis verbum tuum. In mandatis. 

Gloria Patri. In mandatis. 

18 . Deinde Superior fratrum coetum et novitios alloquitur de vitae 
religiosae natura atque Instituti indole vel aptum Regulae capitulum 
legit. 

Promissionis emissio 

19 . Quibus expletis, novitii singuli accedunt ad Superiorem et 
coram ipso, testibus, communitate legunt promissionis formulam. Si 
autem novitii complures sunt, promissionis formula ab omnibus simul 
recitari potest, a singulis vero concludenda est verbis, quae singulo¬ 
rum voluntatem aperte declarent. 

Conclusio ritus 

20 . Tum in Laudibus canitur canticum Zachariae; in Vesperis can¬ 
ticum beatae Mariae Virginis, cum suis antiphonis. 

21 . Cantico expleto, Superior dicit: 

Dominus vobiscum. 

Omnes: 

Et cum spiritu tuo. 

Et dicuntur aptae preces, quarum hic proponitur exemplar; in 
iis ad singulas invocationes vel repetitur responsio invariabilis, quae 
proponitur in monitione introductoria, vel dictur, tanquam re¬ 
sponsio, altera pars invocationis. 

Ad Laudes: 

Ad Deum Patrem omnipotentem, 

qui Iesum Christum, Filium suum, 

nobis constituit sanctitatis fontem et exemplar, 

supplices dirigamus preces, 

una voce exorantes: 

Da nobis, Domine, Spiritum Sanctum. 

Da perfectionem boni operis, 

— qui dedisti principium voluntatis. 

Dirige, Domine, opera et studia nostra, 

— ut tibi totaliter mancipari mereamur 
atque Ecclesiae servitio impensius devoveri. 

Doce nos apprehendere disciplinam, 

— et Christi vita nobis lex exsistat suprema. 

Fac nos iustitiam operari et veritatem loqui, 

— ut concordes in domo tua habitare possimus. 

Ad Vesperas: 

Ut supernam voluntatem 

mente cognoscere et opere exercere valeamus, 
fervens ad Dominum Deum nostrum 
vespertina ascendat oratio, 
in qua concordi voce deprecemur: 

Sanctifica servos tuos in veritate. 

Dilectio tqa, Domine, operetur in nobis, 

— ut caritate fraternitatis invicem diligamus. 

Infunde nobis Spiritum tui amoris, 

— ut efficiamur cor unum et anima una. 

Da nobis, Domine, auxilium necessarium, 

— ut tuae servitutis officio 
digni effici mereamur. 

Duc, Domine, fratres nostros defunctos 
in lucem, quam inhabitas, 

— et eorum gloriae fac nos consortes. 

22. Deinde clara voce ab omnibus dicitur oratio dominica, cui 
additur oratio diei, vel, iuxta rubricas, alia apta prex, ex. gr.: 

Deus, qui in Filio tuo 

nobis fontem et exemplar tradidisti 

vitae tibi et fratribus perfecte dicatae, 

praesta, quaesumus, ut hi famuli (N. N.) 
divinis mandatis constanter oboediant 
et, intercedente beata semper Virgine Maria, 
quod hodie alacres promittunt 
firma voluntate quandoque devoveant. 

Per Christum. 

Omnes: 

Arnen. 


23 . Postea Superior, pro opportunitate, religiosos nuper promis¬ 
sione obstrictos et omnes fratres benedicit et fraterne salutat, se¬ 
cundum familiae religiosae consuetudinem. Interea canitur aptus 
hymnus vel canticum laudis. 


III 

RITUS PROMISSIONIS 
INTRA MISSAM PERAGENDUS 

Quamquam in promissione illa abest consecrationis ratio, ob quam 
sancta Mater Ecclesia professorum oblationem Christi oblationi 
in Sacrificio eucharistico sociat, tamen, si adiuncta expostulant, pro¬ 
missio intra Missam emitti potest; nam ad futuram professionem 
se refert eamque quodammodo praeparat. 

24 . Accurate serventur ea quae nn. 3-4 praescripta sunt, ita ut 
promissio, ipso ritu, a professione religiosa distingui possit. 

25 . Dicitur Missa liturgiae diei respondens vel, iuxta rubricas, 
Missa votiva de beata Maria Virgine vel de Sanctis, qui in vita reli¬ 
giosa eminuerunt vel de mysterio quod spiritui familiae religiosae con¬ 
gruat. 

Appellatio vel postulatio 

26 . Dicto evangelio, si placet aut opportunum videtur, Diaconus 
vel novitiorum Magister nominatim eos vocat, qui respondent: 

Adsum 

vel alio modo, secundum consuetudinem familiae religiosae vel loci. 

27. Deinde Celebrans (Superior) his vel similibus verbis e novi- 
tiis quaerit velintne vitam religiosam amplius experiri, Regulam et 
Constitutiones Instituti fideliter servantes: 

Vultis sincero corde et intento animo 

vitam religiosam amplius experiri, 

per evangelica consilia Christum sectantes 

et nostrae familiae Regulam fideliter custodientes? 

Novitii omnes simul respondent: 

Volo. 

Celebrans (Superior): 

Misericors Deus, gratia sua, 
voluntatem confirmet vestram. 

Omnes: 

Arnen. 

28. Si placet, omissa interrogatione, postulatio fieri potest hoc 
modo: unus ex novitiis, pro omnibus, ad Superiorem conversus, 
dicit haec vel similia verba: 

Nos N. N., cum misericordia Dei et vestra caritate, 
fraterne vobiscum no vitiatus degerimus tempus, 
a te, Pater (Frater), humiliter poscimus 
ut vitam religiosam amplius apud vos experiamur. 

Sic, Christum per evangelica consilia sectantes 
et vestrae familiae Regulam custodientes, 
nostrum desiderium explebimus 
nos ad professionem impensius praeparandi 
et Dei Ecclesiaeque servitio plenius tradendi. 

Celebrans (Superior) respondet hoc vel simili modo: 

Misericors Deus vestra perficiat proposita 
nobisque concedat fraternam vobis praestare opem. 

Omnes: 

Arnen. 

Homilia seu allocutio 

29 . Tunc fit homilia seu allocutio, in qua opportune illustrantur 
cum lectiones biblicae tum vitae religiosae donum ad electorum 
sanctificationem atque Ecclesiae totiusque humanae familiae bonum. 

Divinae gratiae expostulatio 

30 . Deinde Celebrans divinum auxilium exposcit, dicens: 
Oremus. 

Et, pro opportunitate, omnes per aliquod temporis spatium silen¬ 
tio orant. Tunc: 

Respice, quaesumus, Domine, 

super hanc familiam N., tuo Nomine congregatam, 

et concede his famulis tuis (N. N.), 

qui vitam religiosam 

amplius experiri exoptant, 

ut voluntatem tuam sincera mente exquirant 

et perseveranti animo valeant adimplere. 

Per Christum. 

Omnes: 

Arnen. 

Promissionis emissio 

31 . Oratione expleta, novitii singuli accedunt ad Superiorem et 
coram ipso, testibus, communitate legunt promissionis formulam. 
Si autem novitii complures sunt, promissionis formula ab omnibus 
simul recitari potest, a singulis vero concludenda est verbis, quae 
singulorum voluntatem aperte declarent. 

Conclusio ritus 

32 . Ritus apte concluditur recitatione orationis universalis seu 
fidelium, ad quam, aptatis aptandis, adhiberi potest formula quae in 
parte I, nn. 140-142 et in parte II, nn. 156-158 proponitur. 

In liturgia eucharistica 

33 . Dum cantus ad offertorium canitur, nonnulli fratres nuper 
promissione obstricti ad altare opportune afferunt panem, vinum, 
aquam pro Sacrificio eucharistico. 

34 . Dicto Pax Domini, Celebrans pacem dat. Superior et sodales 
fraternam dilectionem candidatis nuper promissione obstrictis signi¬ 
ficant osculo pacis vel alio modo secundum familiae religosae consue¬ 
tudinem. 

35 . Postquam Celebrans Corpus et Sanguinem Domini sumpsit, 
fratres nuper promissione obstricti ad altare accedunt communio¬ 
nem recepturi, quae sub utraque specie eis distribui potest. Post eos, 
parentes, propinqui, confratres eodem modo Eucharistiam sumere 
possunt. 


IV 

DE RENOVATIONE PROMISSIONIS 


36 . Ad promissionem renovandam adhiberi possunt, aptatis aptan¬ 
dis, eadem schemata proposita. Ritus fiat congrua sobrietate, prae¬ 
sertim si promissio saepius aut ad breve temporis spatium renovatur. 

Renovatio autem promissionis, cum fit propter incertum fluctuan- 
temque animum candidati, opportune privatim peragitur, absque 
ritu liturgico. 

EXEMPLAR FORMULAE PROFESSIONIS 


Unicuique familiae religiosae est facultas componendi formulam 
professionis, a S. Congregatione de Religiosis et Institutis saecula¬ 
ribus probandam. Ad utilitatem vero Institutorum religiosorum, hoc 
exemplar proponitur. 

I. Qui vota profitetur: 

Ego N. N. 

ad Dei honorem, 

firma voluntate impulsus 

intimius Ei me consecrandi 

Christumque pressius tota vita sequendi, 

coram fratribus adstantibus, 

in manibus tuis N. N. * 

perpetuam ** castitatem, paupertatem, oboedientiam voveo 

secundum (Regulam et) Constitutiones N. *** 

et huic familiae me toto corde trado, 

ut Sancti Spiritus gratia, 

beata Maria Virgine adiuvante, 

in Dei Ecclesiaeque servitio 

perfectam persequar caritatem. 

II. Qui vota recipit, apto ritus loco (cf. Pars I, n. 70, p. 33; Pars II, 
n. 77, p. 76), dicere potest: 

Et ego 

potestate mihi tradita, nomine Ecclesiae, 
vota a vobis (te) in N. *** emissa, suscipio, 
vosque (teque) Deo instanter commendo, 
ut oblationem vestram (tuam), 

Sacrificio eucharistico adsociatam, 
perficere valeatis (valeas). 

* Dicitur nomen et munus Superioris, qui professionem recipit. 

** Vel dicatur tempus ad quod professio extenditur. 

*** Dicitur nomen familiae religiosae. 

MISSA 

IN DIE PRIMAS PROFESSIONIS RELIGIOSA 

Haec Missa dici potest, cum vestibus albi coloris, extra dominicas 
Adventus, Quadragesimae et Paschae, et extra sollemnitates atque fe¬ 
rias IV Cinerum et totius Hebdomadae sanctae. 

Ant. ad introitum Ps 39, 8-9 

Ecce venio. Domine, ut faciam voluntatem tuam. 

Volui legem tuam in medio cordis mei. 

Collecta 

Concede, quaesumus, Domine, 
his fratribus (sororibus) nostris, 
quibus Christum pressius sectandi 
propositum inspirasti, 
incepti itineris felicem exitum, 
ut perfectum devotionis munus 
tibi mereantur offerre. 

Per Dominum nostrum. 

Super oblata 

Suscipe, Domine, quaesumus, oblationes et preces, 
quas tibi offerimus 

celebrantes professionis religiosae primordia; 
et praesta ut famulorum tuorum 
(famularum tuarum) primitiae, 
tua fovente gratia, 
in fructus uberrimos convertantur. 

Per Christum. 

Praefatio 

y. Dominus voblscum. 

Et cum spiritu tuo. 
j. Sursum corda. 

$. Habemus ad Dominum. 

y. Gratias agamus Domino Deo nostro. 

Dignum et iustum est. 

Vere dignum et iustum est, aequum et salutare, 
nos tibi semper et ubique gratias agere: 

Domine, sancte Pater, omnipotens aeterne Deus: 
per Christum Dominum nostrum. 

Qui de radice Virginis flos illibatus egressus, 
mundos corde dixit beatos 

suaque conversatione docuit castitatis fastigium. 

Qui tuis semper beneplacitis optavit haerere, 
et usque ad mortem pro nobis factus oboediens, 
hostiam se tibi voluit perfectae suavitatis offerre. 

Qui omnia propter te relinquentes in terris 
ad servitium tuae maiestatis dicavit impensius 
et caelorum confirmavit inventuros esse thesaurum. 

Et ideo, cum Angelorum atque Sanctorum turba, 
hymnum laudis tibi canimus, sine fine dicentes: 

Sanctus, Sanctus, Sanctus Dominus Deus Sabaoth,... 

Ant. ad communionem Mc 3, 35 

Qui fecerit voluntatem Dei, 

hic frater meus et soror mea et mater est. 

Post communionem 

Laetificent nos, Domine, sumpta mysteria; 
et praesta ut, eorum virtute, hi famuli tui (hae famulae tuae) 
inchoata religionis munera fideliter adimpleant 
et liberam tibi exhibeant servitutem. 

Per Christum. 

MISSA 

IN DIE PROFESSIONIS PERPETILE 

Haec Missa dici potest, cum vestibus coloris albi, extra dominicas 
Adventus, Quadragesimae et Paschae, et extra sollemnitates atque fe¬ 
rias IV Cinerum et totius Hebdomadae sanctae. 

1 

Ant. ad introitum Ps 121, 1-2 

Laetatus sum in his quae dicta sunt mihi: 
in domum Domini ibimus. 

Stantes erant pedes nostri in atriis tuis, Ierusalem. 

Collecta 

Deus, qui in his famulis tuis 

baptismatis gratiam 

tanta voluisti frondere virtute 

ut Filii tui vestigia pressius sequi contenderent, 

concede ut ipsi, 

evangelicam perfectionem iugiter spectantes, 

Ecclesiae sanctitatem adaugeant 
eiusque apostolicum confirment vigorem. 

Per Dominum. 

Super oblata 

Servorum tuorum (Servarum tuarum), Domine, 
munera et vota benignus assume, 
et evangelica profitentes consilia 
tua caritate confirma. 

Per Christum. 

Dicitur Praefatio propria, p. 112. 

In Precibus eucharisticis, professorum oblatio commemoratur 
secundum formulas quae p. 119 inveniuntur. 

Ant. ad communionem Gal 2, 19-20 

Christo confixus sum cruci. Vivo autem, iam non ego: 
vivit vero in me Christus. 

Post communionem 

Divinis mysteriis veneranter assumptis, 
te, Domine, supplices deprecamur, 
ut hos famulos tuos (has famulas tuas), 
sacra tibi oblatione devinctos (devinctas), 
et Sancti Spiritus igne succendas 
et Filio tuo perenni iungas consortio. 

Qui tecum. 

2 

Ant. ad introitum Ps 65, 13-14 

Introibo in domum tuam in holocaustis, 

reddam tibi vota mea, 

quae distinxerunt labia mea. 

Collecta 

Domine, sancte Pater, 

servorum tuorum (servarum tuarum) N. et N. 

propositum confirma benignus; 

et fac ut baptismatis gratia, 

quam novis cupiunt nexibus roborari, 

plenum in eis sumat effectum: 

quo tuae Maiestati debitum cultum retribuant 

et Christi regnum apostolico dilatent ardore. 

Per Dominum nostrum. 

Super oblata 

Oblationes famulorum tuorum (famularum tuarum), 
Domine, clementer assume 

easque in sacramentum redemptionis converte; 

et quos (quas) ad Filium tuum pressius imitandum 
paterna voluisti dispensatione vocare 
Sancti Spiritus reple muneribus. 

Per Christum. 

Dicitur Praefatio propria, p. 112. 

In Praecibus eucharisticis, professorum oblatio commemoratur 
secundum formulas quae p. 119 inveniuntur. 

Ant. ad communionem Ps 33, 9 

Gustate et videte, quoniam suavis est Dominus; 
beatus vir, qui sperat in eo. 

Post communionem 

Laetificet nos. Domine, 

confirmati propositi hodierna sollemnitas 

ac divini sacramenti veneranda perceptio; 

et concede propitius, 

ut geminatum devotionis munus 

famulorum tuorum (famularum tuarum) pectora 

in Ecclesiae hominumque servitium 

vehementi caritate compellat. 

Per Christum. 

MISSA 

IN DIE RENOVATIONIS VOTORUM 


Haec Missa dici potest, cum vestibus coloris albi, omnibus diebus, 
praeter dominicas, sollemnitates, festa, necnon ferias Adventus a die 
17 ad diem 24 decembris inclusive, IV Cinerum, Quadragesimae totius- 
que Hebdomadae sanctae. 

Antiphona ad introitum et antiphona ad communionem sumun¬ 
tur, pro opportunitate, ab una e tribus Missis praecedentibus. 

Collecta 

Deus, rerum ordinator hominumque rector, 
respice super hos filios tuos (has filias tuas), 
qui (quae) oblationem sui cupiunt confirmare; 
et praesta ut, in dies, Ecclesiae mysterio 
arctius coniungantur 
et humanae familiae bono 
devoveantur impensius. 

Per Dominum nostrum. 

Super oblata 

Populi tui, quaesumus, Domine, 

munera propitius intuere, 

quae hi fratres nostri (hae sorores nostrae) 

castitatis, paupertatis, oboedientiae 

renovata augent oblatione; 

et temporalia dona 

in sacramentum aeternitatis converte, 

offerentium mentes 

ad Filii tui conforma imaginem. 

Per Christum. 


Dicitur Praefatio propria, p. 112. 

Post communionem 

Sumptis, Domine, caelestibus sacramentis, 

supplices te rogamus, 

ut hi famuli tui (hae famulae tuae) 

qui (quae), superna gratia tantum confisi (confisae) 

ardua renovarunt proposita, 

Christi virtute roborentur 

et Sancti Spiritus muniantur praesidio. 

Per Christum. 

PROFESSORUM OBLATIONIS MEMORIA 
IN MISSA PROFESSIONIS PERPETUAS 


I. Pro viris 

In Precibus eucharisticis professorum oblatio secundum has for¬ 
mulas opportune commemoratur: 

a) in Prece eucharistica I dicitur « Hanc igitur » proprium: 

Hanc Igitur oblationem servitutis nostrae, 

sed et famulorum tuorum, 

quam tibi in die eorum professionis offerimus, 
quaesumus, Domine, 

placatus accipe et propitiatus sanctifica; 

ut qui, te largiente, 

hodie vitam suam tibi dicarunt, 

in Filii tui glorioso adventu 

aeternae Paschae gaudio 

mereantur admitti. 

(Per Christum Dominum nostrum). 

b) in intercessionibus Precis eucharisticae II, post verba « ... universo 
clero » additur: 

Recordare quoque, Domine, istorum fratrum, 
qui hodie se tibi dicarunt perpetuo servitio, 
et concede ut ad te semper corda mentesque erigant 
Nomen que tuum glorificent. 

c) in intercessionibus Precis eucharisticae III, post verba « ... populo 
acquisitionis tuae » additur: 

Confortare quoque in sancto proposito digneris 

hos famulos tuos, 

qui hodie sacris religionis vinculis 

perpetuo tibi se devinxerunt, 

et fac ut in Ecclesia tua 

novam et aeternam vitam manifestent 

Christi redemptione comparatam. 

d) intercessionibus Precis eucharisticse IV, mentio professorum inseri 
potest hoc modo: 

... sed et totius cleri, 

et istorum fratrum, qui professione perpetua 
hodie tibi arctius consecrantur, 
et offerentium, 
et circum astantium ... 

II. Pro mulieribus 

In Precibus eucharisticis professarum oblatio secundum has for¬ 
mulas opportune commemoratur: 

a) in Prece eucharistica I dicitur « Hanc igitur » proprium: 

Hanc igitur oblationem servitutis nostrae, 
sed et famularum tuarum, 
quam tibi die earum consecrationis offerimus, 
quaesumus, Domine, 

placatus accipe et propitiatus sanctifica; 

ut quae, te largiente, 

arctius se hodie Filio tuo sociarunt, 

eidem in fine temporum gloriose advenienti 

iucundanter occurrant. 

(Per Christum Dominum nostrum). 

b) in intercessionibus Precis eucharisticae II, post verba « ... universo 
clero » additur: 

Recordare quoque, Domine, istarum sororum, 
quae omnia propter te reliquerunt 
ut te in omnibus invenirent 

et, sui oblitae, cunctorum prospicerent necessitatibus. 

c) in intercessionibus Precis eucharisticae III, post verba « ...populo 
acquisitionis tuae » additur: 

Confortare quoque, Domine, 
in sancto proposito digneris 
has famulas tuas, 

quae pia devotione Christum tuum student sectari, 
evangelicae vitae atque fraternae dilectionis 
testimonium praebentes. 

d) intercessionibus Precis eucharisticae IV, mentio professarum in¬ 
seri potest hoc modo: 

... sed et totius cleri 

et istarum sororum, 

quae sacro religionis pignore 

hodie tibi perpetuo se consecrarunt, 

et offerentium, 

et circum astantium,... 

